Prelazna vlada i vanredni parlamentarni izbori jedino rješenje | MINA\nNaslovnica Crna Gora Prelazna vlada i vanredni parlamentarni izbori jedino rješenje\nPrelazna vlada i vanredni parlamentarni izbori jedino rješenje\nPodgorica, (MINA) – Crna Gora nalazi se u najvećoj krizi od uvođenja višestranačja i jedino rješenje je formiranje prelazne Vlade ograničenog mandata sa zadatkom organizovanja vanrednih parlamentarnih izbora, ocijenila je opozicija.\n“Sve parlamentarne opozicione stranke postigle su dogovor u cilju daljeg djelovanja čiji je cilj da odbrani građanski i sekularni karakter države i njenu spoljnopolitičku orjentaciju koja je usmjerena ka punopravnom članstvu u Evropskoj uniji (EU)”, kaže se u saopštenju.\nIstiče se da svaka politička stranka, nevladina organizacija, grupa građana i pojedinac, koji dijeli vrijednosti građanske, evropske i antifašističke Crne Gore, ima obavezu da se usprotivi naletu fašizma i velikodržavne politike pod kojim se država nalazi i odbrani pravo na odlučivanje o sopstvenoj budućnosti.\n“Izlaz iz nezapamćene krize je formiranje prelazne Vlade ograničenog mandata sa zadatkom organizovanja vanrednih parlamentarnih izbora na kojima bismo odbranili vrijednosti koje su osnov savremene Crne Gore”, kazali su iz opozicije.\nOni su naveli da je sve što se dešavalo prethodnih dana, pogotovo 5. septembra na Cetinju, pokazalo da Crna Gora ima marionetsku Vladu, koja je u potpunosti instrumentalizovana u službi tuđih, antidržavnih i anticrnogorskih interesa.\n“Minuli događaj nije predstavljao vjerski obred, već novu stanicu velikodržavne, odnosno velikosrpske ofanzive čiji je cilj da obezliči Crnu Goru i potre sve njene temeljne vrijednosti”, kaže se u saopštenju.\nIz opozicije su kazali da je reakcija građana Cetinja i većinske Crne Gore bila usmjerena na zaštitu časti i dostojanstva države.\nPrema njihovim riječima, građanski otpor spriječio je državno poniženje koje su planirali zvanični Beograd i aktuelna vlast.\n“Aktuelnom Vladom trenutno upravlja čovjek kod koga ne postoji osnovna moralna, lična i državnička odgovornost i koji je spreman da po cijenu ljudskih žrtava ispunjava zahtjeve svojih nalogodavaca, a sve u cilju stvaranja “srpskog sveta”, navodi se u saopštenju.\nU opoziciji smatraju da je stanje u zemlji dramatično.\nPandemija, kako su rekli, svakog dana odnosi desetine života.\n“Svakog mjeseca je hiljadu i više nezaposlenih, ne zna se ko komanduje službama bezbjednosti, institucije ne funkcionišu, a predsjednik Vlade (Zdravko Krivokapić) prijeti građanima kako će se policijska represija od 5. septembra ponavljati”, kaže se u saopštenju.\nOcjenjuje se da je pozicija Crne Gore u NATO-u poljuljana aktivnostima Vlade, koje se odnose na curenje podataka, kalkulacije pod pritiskom Demokratskog fronta (DF) oko slanja vojske u određene misije.\n“Crna Gora već mjesecima nema ministra pravde, predsjednik Vlade praktično ni sa kim ne komunicira, pokušava da uzurpira nadležnosti bezbjednosnog sektora, dok kapitalnih investicija nema ni u najavi”, kaže se u saopštenju.\nIz opozicije su naveli da se svi politički akteri u parlamentarnoj većini nalaze u međusobnim svađama.


Makedonija: Potvrđena vlada Zorana Zaeva | Gde Investirati\nMakedonija: Potvrđena vlada Zorana Zaeva\nSobranje Makedonije je većinom glasova izabralo koalicionu vladu koju je lider Socijaldemokratskog saveza Makedonije (SDSM) Zoran Zaev formirao sa dve albanske partije, Demokratskom unijom za integracije (DUI) i Alijansom za Albance.\nNova makedonska vlada, koja pored premijera, ima 25 ministara, položila je svačanu zakletvu pred predsednikom Sobrana Talatom Džaferijem.\nTokom dvodnevne rasprave poslanici najveće opzicione partije VMRO DPMNE su ocenili da je program vlade “običan pamflet i bajka”, da obiluje populističkim obećanjima u ekonomskom delu.\nLider VMRO DPMNE Nikola Gruevski, koji posle skoro 11 godina na vlasti prelazi u opoziciju, ocenio je da je nova vladajuća koalicija formirana neprincipijalno, na silu i nedemokratski i rekao da zna da će će u prvih šest meseci prebacivati krivicu na VMRO DPMNE.\nVMRO DPMNE će, kako je istakao, biti jaka opozicija, budno će pratiti rad nove vlade i ostati na branik nacionalnih interesa. “Bićemo jaka opozicija koja će se brzo, uz podršku naroda vratiti na vlast”, rekao je Gruevski.\nVeći deo svog govora pre odlaska u opoziciju bivši premijer je veličao uspehe svojih vlada od 2006. godine, poredeći rezultate sa prethodnim vladama SDSM, koje smatra neuspešnim. “U poslednjih nekoliko godina očigledno smo bili predmet operacije spoljnih centara sa ciljem promene vlasti. Glavni razlog za to je bila naša politika u vezi sa imenom”, rekao je Gruevski.\nPrevious Azijske berze: Akcije u Japanu skočile u Šangaju pale\nNext Evropske berze: Akcije porasle, FTSE indeks blizu rekorda\nTags MakedonijaNikola Gruevskivlada MakedonijeZoran Zaev\nUkrajina: Premijer Jacenjuk najavio ostavku\nUkrajinski premijer Arsenij Jacenjuk najavio je u redovnom televizijskom obraćanju javnosti svoju ostavku, koju će zvanično podneti parlamentu u utorak.


Hapšenja u Okružnom zatvoru u Leskovcu - Dnevnik Juga\nHome / HRONIKA / Hapšenja u Okružnom zatvoru u Leskovcu\nDnevnik Juga 08/11/2019\tHRONIKA, Leskovac Leave a comment\nMinsitarstvo unutrašnjih poslova saopštilo je da su uhapšene dve osobe iz Leskovca.\n-Pripadnici Ministarstva unutrašnjih poslova, Odelјenja za borbu protiv korupcije, u saradnji sa Posebnim odelјenjem za suzbijanje korupcije Višeg javnog tužilaštva u Nišu, uhapsili su dve osobe zbog postojanja osnova sumnje da su izvršili krivično delo posluga.\nSumnja se da su G. P. (1962), odgovorno lice Okružnog zatvora Leskovac, i S. J. (1969), radnica u ovom zatvoru, u periodu od 2013. do 2019. godine, neovlašćeno uzimali novac u ukupnom iznosu od 1.254,000 dinara iz depozita Okružnog zatvora Leskovac koji su koristili za lične potrebe a potom ga vraćali. Osumnjičenima je određeno zadržavanje do 48 časova i oni će, uz krivičnu prijavu, biti privedeni Višem javnom tužilaštvu u Nišu – navodi se u saopštenju Ministarstva unutrašnjih poslova.\nTags hapšenje okružnio zatvor upravnik\nPrevious Grčka kompanija AutosTop otvorila vrtić za decu svojih upošljenika\nNext Jugo udario u banderu, vozač poginuo na licu mesta


OSTRVO U EGEJSKOM MORU TRAŽI STANOVNIKE! Grčko ostrvo nudi 500evra porodicama da se dosele! - Informer\nVlasti ostrva Antikitera, koje se nalazi između Krita i Peloponeza, nude mesečnu platu, besplatan smeštaj i hranu parovima sa decom koji žele da se tu nasele. Cilj im je da broj stanovnika povećaju sa 24 na 300\nVlasti grčkog ostrva Antikitera nude 500 evra mesečno, besplatan smeštaj i hranu porodicama sa decom koje odluče da se dosele kod njih. Cilj im je da broj stanovnika na ostrvu povećaju sa sadašnjih 24 na 300.\nNajbolje za ribare\nPredsednik gradskog veća ostrva Andreas Harhalakis inicijator je akcije za uvećanje populacije, a u tome ga je podržao i regionalni episkop, te su sada u potrazi za novim stanovnicima.\nPrednost porodicama s troje dece\nNajpoželjnije je da se na Antikiteru presele porodice sa bar troje dece, ali su i svi ostali dobrodošli\n- Ostrvo se nalazi na rubu Egejskog mora između Krita i Peloponeza. Pripada regionu Atike, ali je od Atine udaljeno čak 45 minuta leta avionom. Preko cele godine je okupano suncem. Međutim, na njemu žive samo 24 stanovnika, zbog čega mu preti izumiranje - rekao je Harhalakis.\nOn je dodao da je najpoželjnije da se na Antikiteru presele porodice sa najmanje troje dece, ali da su i svi ostali dobrodošli.\n- Za svaku novu porodicu iz opštinskog budžeta izdvojićemo po 500 evra mesečno. Osim toga, doseljenici će dobiti besplatan smeštaj i hranu, a postoji mogućnost i da dobiju komad zemlje, koji mogu da obrađuju. Nadamo se da tim ljudima možemo da omogućimo i zaposlenje, a idealno bi bilo da rade kao ribari, pekari, zidari ili stočari. To su profesije koje mogu da garantuju pristojne prihode za nove stanovnike - objasnio je Harhalakis.\nNa Sardiniji prodavali kuće za evro\nItalijanska varošica Ololai na Sardiniji postala je poznata u februaru 2018, kad su lokalne vlasti objavile da prodaju kuće za samo jedan evro kako bi privukle nove stanovnike. Međutim, uslov je bio da kupci za tri godine renoviraju kuće i u njih ulože najmanje 25.000 evra. Do danas nije objavljeno da li su nadležni ovom akcijom uspeli da povećaju populaciju mesta, koje ima 1.300 stanovnika.\nŠef gradskog veća istakao je da se već 15 porodica interesovalo za ponudu.\n- Naši meštani su raspoloženi da ugoste svakoga ko želi da dođe i obiđe ostrvo pre nego što donese odluku o preseljenju. Imamo tri naselja, Poramos, Galanijana i Harhalijana, i sva su jako šarmantna - naveo je Grk.\nPlaše se izumiranja\nNjegova majka Penelope Harhalakis izjavila je da se nada da će ostrvo imati više stanovnika.\n- Nekada je na Antikiteri živelo više od 800 ljudi sa 70 dece. Danas gotovo da više nema mališana - rekla je Penelope.\nInače, Antikitera je površine 20 kvadratnih kilometara, ima struju, ali je problem voda. Ostrvo ima skroman vodovod, pa su meštani prinuđeni da prikupljaju i kišnicu.\nGrčka ostrvo Posao stanovnici


Snažan nastup udruženih srpskih proizvođača električnih brojila | Energetski portal Srbije\nSnažan nastup udruženih srpskih proizvođača električnih brojila\n07.11. 2017 Srbija\nNa konferenciji za medije u PKS, predstavnici Grupacije proizvođača električnih i optičkih uređaja i elektronike predstavili su očekivanja za nabavku brojila za očitavanje struje u domaćinstvima i najavili da će pored učešća Grupacije na međunarodnim tenderima EPS ove godine prozvesti i ukupno 100.000 brojila u vrednosti od 10 miliona evra. U ovom trenutku izvesno je i potpisivanje ugovora o isporuci još 40.800 uređaja EPS-u, a poslove su domaće firme dobile na ovogodišnjim tenderima tog javnog preduzeća.\nPredsednik Grupacije proizvođača električnih i optičkih uređaja i elektronike PKS Jovan Vujasinović rekao je da su domaći proizvođači brojila završili i isporučili 34.405 komada brojila. On je dodao da je u toku realizacija ugovora koji se finansiraju od strane Svetske banke za preko 20 hiljada uređaja, a svaki čas se očekuje potpisivanje ugovora za preko 40 hiljada ugovora sa Elektrodistribucijom Srbije. Time će biti prevaziđena neštašica brojila u Srbiji, a domaći proizvođači imaju kapacitet da u narednim godinama isporuče oko tri miliona brojila, kolike su ranije procene za teritoriju Srbije.\nProfesor Branko Kovačević, predsednik Nadzornog odbora EPS kaže da što se tiče tehnološke spremnosti domaćih proizvođača da isporuče brojila, sve kompanije zadovoljavaju svetske standarde. On objašnjava da je ranije bio problem što su uslovi na međunarodnim tenderima koje finansira Svetska banka bili takvi da je na njih mogla da konkuriše kompanija koja ima ogromna primanja i velike međunarodne poslove iz ranijeg perioda, što je diskvalifikovalo u potupku izbora proizvođača male kompanije iz Srbije. Stav EPS-a je da treba što više domaćih kompanija da učestvuje u modernizaciji privrede.\nRanije procene su da bi za zamenu oko tri miliona brojila trebalo izdvojiti oko 500 miliona evra, a postupak bi trajao oko sedam godina ukoliko tenderi budu redovni i bez problema. Ako ceo postupak budu radile domaće firme, smatraju proizvođači, efekti tog posla će biti kao direktne strane investicije jer bi to koštalo 350 miliona evra, 150 miliona manje nego ranije procene, i otvorilo bi se dodatnih 1.500 radnih mesta u kompanijama koje se bave ovim poslom. U Grupaciji PKS ima 13 kompanija koje se bave ovim poslom zapošljavajući oko 1.000 radnika sa 30 miliona evra prometa.\nTokom 2017. godine domaći proizvođači brojila električne energije dobili su nekoliko tendera i Elektroprivredi Srbije isporucili ukupno 34.405 komada različitih vrsta brojila. Pored toga domaći proizvođači su zajedno nastupali na tenderima Svetske banke i u toku je realizacija isporuke 21.600 uređaja.


Neće biti automatske deportacije građana EU nakon Bregzita\nVelika Britanija neće automatski deportovati građane EU koji nisu zatražili pravo na ostanak nakon Bregzita, rekao je koordinator za Bregzit EP Gi Verhofstat.\nVerhofstat, koji se u četvrtak sastao s britanskim ministrima, uključujući ministra za Bregzit Stivena Barklija, rekao je da mu je potvrđeno da će postojati "grejs period" za one koji se ne prijave za rešavanje statusa boravka do krajnjeg roka, odnosno juna 2021. godine, prenosi Rojters.\n"Šta će se desiti sa tim ljudima čak i nakon grejs perioda? Pa, neće biti automatske deportacije", rekao je Verhofstat za BBC Radio.\n"Nakon grejs perioda, oni će imati mogućnost da se prijave, navodeći razloge zašto to nije bilo moguće u okviru uobičajenih postupaka", objasnio je.\nRojters je u novembru izvestio da Velika Britanija preti da će deportovati državljane EU ako se ne prijave na vreme i da će odobriti odlaganje samo u izuzetnim okolnostima.\nDo kraja prošle godine prijavilo se više od 2,7 miliona od procenjenih 3,5 miliona državljana EU koji žive u Britaniji. Ranije ove nedelje EU je izrazila zabrinutost zbog različitih signala o tome šta će se desiti onima koji to ne urade na vreme.\nVelika Britanija treba da napusti EU 31. januara, nakon što je dogovorila sporazum o Bregzitu krajem prošle godine, ali ostaće vezana svim pravilima bloka do kraja 2020. u okviru dogovorene prelazne faze koja treba da olakša izlazak iz Unije.


U POVERENJU: "Prljave" reči tokom seksa?\n"Prljave" reči tokom seksa?\nU istraživanju je učestvovalo više od hiljadu ljudi, a 80 odsto ispitanika priznalo je kako govori prostote tokom seksa. Dvanaest odsto ispitanika to čini redovno, 33 odsto tek ponekad, a 29 odsto ispitanika izjavilo je kako retko poseže za "prljavim" rečima tokom seksa.\n"Prostote u krevetu mogu biti izvrstan način za buđenje strasti. Uvek savetujem parovima da budu spontani i da tokom seksa govore sve ono što žele. Nije bitno koje su to reči, najvažnije je da su uzbudljive vama", ističe seksolog dr Kat Van Kirk.\n"Žene treba da se opuste i istinski uživaju u seksu. 'Prljave' reči u krevetu deo su toga i žene ne treba da ih se plaše", zaključila je dr Van Kirk.


Ovaj crnogorski grad već dvije decenije prepoznat je kao regionalni centar novogodišnjih dešavanja, a to svakako namjerava i ostati.\n“Ja sam muzički rođen u Crnoj Gori 1985. godine i tamo kad odem, osjećam se kao kod kuće”, izjavio je Hari.\n“Ovo će biti moj dvadeseti nastup tamo i vrhunac moje 30-godišnje karijere”, s ponosom je dodao slavni sarajevski pjevač.\nUpitan šta misli o turističkoj ponudi Crne Gore, rekao je:\n“Možemo da učimo od komšija! Divna je konekcija između nas, Bosanaca i Hercegovaca i Crnogoraca.”\nŠkole u Budvi, Ulcinju, Cetinju, Kolašinu i na Žabljaku biće zatvorene od ponedjeljka, 19. oktobra, a nastava će se odvijati na daljinu,...


Savet bezbednosti odbacio i rusku i američku rezoluciju o Venecueli - Balkanska\nŽENEVA – Savet bezbednosti UN odbio je danas i ruski i američki nacrt rezolucije o Venecueli, zacementiravši time globalni razdor po pitanju odnosa prema krizi u ovoj južnoameričkoj državi.\nRusija i SAD nalaze se na suprotnim stranama u Venecueli, budući da prvi podržavaju zakonitog predsednika Nikolasa Madura, a drugi samoproglašenog privremenog predsednika Huana Gvaida, prenosi Tanjug.\n„Glasajući protiv rezolucije neke od članica ovog saveta nastavljaju da štite Madura i produžavaju patnju venecuelanskog naroda”, rekao je specijalni izaslanik SAD za Venecuelu u obraćanju savetu.\n„Veoma smo zabrinuti zbog činjenice da bi današnji sastanak mogao biti iskorišćen kao korak ka pripremi stvarne, a ne humanitarne, intervencije… kao posledice navodne nemogućnosti Saveta za bezbednost da razreši situaciju u Venecueli”, rekao je ambasador Rusije u UN Vasilij Nebenzja nakon glasanja o nacrtu SAD.\n„Probleme Venecuele trebalo bi da rešava narod Venecuele”, rekao je zamenik kineskog ambasadora u UN Vu Haitao.\nTags: RUSIJA, SAD, SAVET BEZBEDNOSTI, VENECUELA


NEKADAŠNJI FUDBALER BARCELONE\nBarcelona je pogriješila što prošlog ljeta nije pustila Lionela Messija da ode, trebalo je da uradi isto kao što je Real s Ronaldom, smatra nekadašnji fudbaler Katalonaca Brazilac Rivaldo.\n"To je bila greška. Messi je trebalo da bude prodat dok je još pod ugovorom. To je uradio Real sa Ronaldom. Iskoristio je momenat i zaradio 100 miliona eura, a počeo novu priču", rekao je Rivaldo, a prenosi portal Goal.com.\nRivaldo je za Barcelonu igrao od 1997. do 2002, 1999. godine osvojio je Zlatnu loptu, a 2002. godine sa Brazilom titulu prvaka svijeta.\nBarcelona je u velikoj finansijskoj krizi, dugovi su veći od milijardu eura.\n"Jasno je da klub mora da prodaje, srećom ima igrače koji su na cijeni. Ovo je šansa za novi početak, koji neće biti lak, ali koji je neminovan", rekao je Rivaldo.\nMessi je sinoć postigao nevjerovatnu golčinu iz slobodnjaka protiv Čilea


Nakon sjednice Tima za koordinaciju Općine Centar\nPredložene dodatne mjere za očuvanje radnih mjesta i firmi\nNačelnik Općine Centar dr. Nedžad Ajnadžić je, na sjednici Tima za koordinaciju koja je održana danas, utvrdio prijedlog novih mjera u cilju očuvanja radnih mjesta, nastavka rada privrednih subjekata kojima nije izrečena mjera zabrane, te pomoći firmama kojima je rad onemogućen odlukom o proglašenju prirodne nesreće na području Federacije BiH.\nU tom smislu, Općina Centar je osigurala finansijska sredstva za nastavak realizacije krupnih infrastrukturnih projekata, kao što su izgradnja škole na Šipu, vrtića „Razigrani dani“, evropske kuće kulture i nacionalnih manjina, zgrade za ruševince, sanaciju klizišta u ulicama Hakije Kulenovića-Husrefa Redžića, Hamida Beširevića i Nedžada Mušića, rekonstrukciju ulica Kranjčevićeva, Čobanija, Koševo i Patriotske lige i drugih značajnih infrastrukturnih projekata.\nNa taj način će se obezbijediti rad građevinskih firmi sa većim brojem zaposlenih, a time i isplata plaća, odnosno sigurnost radnih mjesta, te uplata poreza i doprinosa za penzijsko i zdravstveno osiguranje.\nPored toga, Općina sa poslovnim bankama razgovara o mogućnosti dugoročnog kreditiranja poslovnih subjekata kojima je vanrednim mjerama onemogućen rad, te ugrožena radna mjesta uposlenika, a Općina bi finansirala kamate na kreditni iznos od oko deset miliona maraka, kako bi preduzeća, odnosno obrtnici zadržali sve radnike na poslu.\nIstovremeno, imajući u vidu zabranu okupljanja većeg broja građana na jednom mjestu odustaje se od obilježavanja Dana Općine i drugih značajnih manifestacija na kojima se okuplja veći broj osoba, a svi značajni događaji obilježit će se na simboličan način sve do momenta prestanka vanrednih mjera. Sredstva koja su budžetom planirana za održavanje ovih manifestacija usmjerit će se direktno u projekte socijalne pomoći ugroženim kategorijama stanovništva, te boračkoj populaciji sa posebno teškim materijalnim položajem.\nNavedene mjere će zajedno ranije utvrđenim prijedlogom, a nakon obavljene rasprave biti upućene Općinskom vijeću na odlučivanje.


AP: Da li je uloga Angele Merkel u EU ugrožena? - Studio B\nAP: Da li je uloga Angele Merkel u EU ugrožena?\nAP: Da li je uloga Angele Merkel u EU ugrožena? Tanjug\nSvetSvet Pocetna 23. 11. 2017. 21:00:06\nNemačka kancelarka Angela Merkel pokazala je Evropskoj uniji u proteklih desetak godina da nikada ne treba da potcenjuje njene političke veštine, navodi danas AP, najavljujući njeno sutrašnje učešće na samitu EU nakon što je prethodni takav skup propustila zbog nastojanja da oformi koaliciju u svojoj zemlji.\nOna će u Briselu ovog puta biti samo u statusu vršioca dužnosti kancelara dok je, godinama unazad, smatrana čuvarom EU kao celine, primećuje američka agencija, ističući da je Merkel po svojoj izuzetnoj pouzdanosti toliko poznata da sada uveliko kruže glasine o gubitku njenog uticaja.\nIpak, posmatrači takve glasine odbacuju i tvrde da su navodi o njenom slabljenju – neutemeljeni.\n„Navikli smo da je vidimo uvek snažnu i čvrstu. Sada, kada to nije tako očigledno, odmah se u Evropi nagoveštavaju neredi. To je preterivanje“, kaže profesor evropske politike Univerziteta Gent Hendrik Vos.\nIako su problemi s kojima se Merkelova suočava ostavili otškrinuta vrata za njenog eventualnog naslednika u ulozi predvodnika EU, niko ne žuri da je iz te uloge istisne, što govori o visokom poštovanju koje uživa, ali i o izvesnoj neophodnosti Nemačke, ukazuje AP.\nAmerička agencija napominje da francuskog predsednika Emanuela Makrona, koji je u zamajcu otkako je u maju odneo pobedu na predsedničkim izborima, mnogi opisuju kao čoveka sposobnog da na Merkelovu baci senku.\nMeđutim, naglašava se u analizi, Makron vrlo dobro zna da u EU ništa ne može postići bez snažne Nemačke u njoj.\nNijedna značajnija reforma u EU nije se dogodila u proteklih 60 godina, u smislu jedinstvenije Unije i većeg prosperiteta među državama članicama, u periodima kada je između Francuske i Nemačke dolazilo do razdora, zaključuje AP.\n„Predsednik je mnogo uložio u odnose s kancelarkom Merkel. Ona je popularna i poštovana u Francuskoj. A rado sarađujete sa ljudima koje znate“, rekao je nedavno nemačkom listu „Cajt“ Rišar Feran, koji predvodi Makronovu većinu u donjem domu francuskog parlamenta.


Konferencija u Sremskim Karlovcima je održana u periodu 8-11. maj 2022. Učešće u radu Konferencije je uzelo 39 domaćih i stranih učesnika, iz 9 zemalja: Italija, Francuska, Belgija, Portugalija, Slovenija, Hrvatska, Makedonija, Bugarska i Srbija.\nUčesnici su došli tokom 8. maja i smešteni u hotelu „Dunav“ u Sremskim Karlovcima. Za učesnike koji su došli avionskim prevozom je organizovan transport sa aerodroma u Beogradu do Sremskih Karlovaca.\nRad konferencije je otpočeo 9. maja 2022. u svečanoj Sali opštine Sremski Karlovci. Nakon uvodnih pozdravnih reči predstavnika domaćina, menadžera projekta i predstavnika Ministarstva za ljudska i manjinska prava i društveni dijalog, održana je prezentacija ispred kontakt tačke iz Republike Hrvatske na temu promocije novog CERV Programa Evropske Unije.\nUčesnici su upoznati sa izmenama koje su usledile nakon završetka programa Evropa za građane i dobili su informacije oko novih pravila i zahteva vezanih za CERV Program. Na ovaj način su promovisani i EU i novi mehanizmi finansiranja koji su dostupni korisnicima iz različitih zemalja. Korisnici iz zemalja kandidata su informisani da se do kraja 2022. očekuju promene statusa u pravcu da postanu prihvatljivi za učešće u novom programu.\nU narednoj prezentaciji, Lisy Piter je podsetila sve prisutne da se 9. maja obeležava Dan Evrope, da je Schumanova Deklaracija postala temelj za stvaranje EU i da je sećanje na dan potpisivanja Deklaracije tema DESIRE Projekta i Konferencije.\nU nastavku konferencije, svi partneri iz 9 zemalja su prezentovali svoje video materijale ili prezentacije sa lokalnih događaja koji su prethodili ovoj Konferenciji i koji su realizovani tokom 3 faze predviđene Projektom. Nakon prepodnevnog rada učesnici su se okupili na radnom ručku u Hotelu „Prezident“ u Sremskim Karlovcima.\nNakon radog ručka, održan je sastanak predstavnika partnera u kancelariji udruženja građana „Dunav 1245“ na kome su partneri predstavili aktivnosti svojih organizacija i razmotrena je mogućnost dalje saradnje na evropskim programima. Predstavnica portugalskog partnera je iznela iskustva iz lokalne zajednice Valongo u radu sa decom različitih uzrasta i na koji način opštinska administracija podržava učešće najmlađih u životu lokalne zajednice. Dogovoreno je da partneri budu u kontaktu i da portugalski partner informiše druge partnere o svojim aktivnostima u cilju dogovoranja eventualne saradnje.\nU popodnevnom delu Konferencije, za sve učesnike je organizovan istorijski čas na temu potpisivanja Karlovačkog Mira iz 1699. godine, na mestu potpisivanja ovog mira u Kapeli Mira i usledio je koncert duhovne i renesansne muzike, čime je svečano obeležen Dan Evrope. Nakon koncerta je organizovana večera za sve učesnike u Hotelu „Dunav“.\nDrugog dana Konferencije, organizovan je obilazak Sremskih Karlovaca u pratnji vodiča iz turističe organizacije opštine Sremski Karlovci i poseta evropskoj prestonici kulture, grada Novog Sada gde je organizovana centralna proslava Dana Evrope u Srbiji. Nakon obilaska, organizovan je ručak za učesnike u Hotelu „Vojvodina“ u Novom Sadu.\nPo povratku u Sremke Karlovce, za sve učesnike je organizovan obilazak privatne zbirke eksponata Muzeja pčelarstva i vinarije porodice Zivanovic, sa degustacijom vina i meda.\nKonferencija je završena 11. maja 2022., pozdravom i odlaskom učesnika DESIRE Projekta iz Sremskih Karlovaca.


NOVA PRAVILA LEČENJA: Ako ne dođete na zakazani pregled bićete sankcionisani\nPočetak/Zdravlje/NOVA PRAVILA LEČENJA: Ako ne dođete na zakazani pregled bićete sankcionisani\nNiške Vesti 5. decembra 2016.\nUkoliko pacijent dva puta ne dođe na zakazan pregled kod lekara specijaliste i prethodno ga ne otkaže ili ne opravda izostanak, neće imati pravo na novi termin narednih godinu dana, predviđeno je izmenama Zakona o zdravstvenom osiguranju.\nTo bi trebalo da smanji broj onih koji se neopravdano ne odazovu na preglede ili zakazuju pregled u više ustanova, a pri tome ne obaveste ustanovu u kojoj su imali zakazan termin.\nPacijent prilikom zakazivanja kod lekara specijaliste ostavlja i matični broj kako bi se uvela bolja kontrola dolazaka.\nPrema novom Zakonu o zdravstvenom osiguranju koji bi trebalo da počne da se primenjuje od 1. januara 2017. godine, osiguranicima se mora zakazati pregled najkasnije za 30 dana.\nU suprotnom, ustanova koja ne može da obavi pregled u tom roku, mora da izda potvrdu pacijentu da ne može, kako bi on mogao da refundira troškove pregleda koji bi, u tom slučaju, obavio u nekoj privatnoj ustanovi.\nOvo ne važi za preglede za koje postoje liste čekanja – snimanje skererom i magnetnom rezonancom, operacija katarakte, ugradnja veštačkog kuka i kolena\nNacionalni kol centar\nDa bi se smanjila lista čekanja za pregled nedavno je počeo da radi Nacionalni kol centar putem koga građani mogu da zakažu pregled kod svog izabranog lekara.\nTelefon Nacionalnog kol centra za zakazivanje pregleda u domovima zdravlja na teritoriji Srbije je 011-362-0000, a radno vreme centra je od 8 do 20 časova svakog radnog dana.\nKoje novine još donosi novi Zakon o zdravstvenom osiguranju?\nJedna od njih je da će izabrani lekar ubuduće moći da otvori dvostruko duže bolovanje – od 60 dana.\nGrađani Srbije su sve više na bolovanjima, pa je tako od početka godine više od 150.000 zdravstvenih osiguranika izašlo pred Komisiju – to znači da su imali bolovanja duža od mesec dana.\nNovim Zakonom pred Komisiju će izlaziti tek ako bolovanje traje duže od dva meseca. Država je spremna da pomogne, ali traži i da osiguranici pokažu odgovornost i idu na preglede.\nZakon definiše i paket zdravstvenih usluga ili broj i vrste pregleda, analiza i intervencija, a regulisano je i uvođenje dobrovoljnog zdravstvenog osiguranja koje bi pokrilo usluge koje nisu u obaveznom zdravstvenom paketu.\nDobra vest stiže za roditelje dece bolesne od raka, teškog oštećenja moždanih struktura i drugih teških oboljenja i oni imaju pravo na bolovanje tokom kompletnog lečenja deteta do njegove 18 godine i primaće 100 odsto zarade.\nDo sada su bili pred izborom – ili otkaz posle četiri meseca bolovanja ili briga za dete.\nDelovi Zakona o zdravstvenom osiguranju\nOsnov za naknadu zarade: Prosečna plata u prethodnih 12 meseci, a ne kao do sada – poslednja tri.\nŽenama kojima je zbog karcinoma uklonjena jedna ili obe dojke, rekonstrukciju ili korekciju dojki dobiće o trošku države.\nOmogućeno upućivanje u inostranstvo radi dijagnostike, a ne samo radi lečenja.\nlekar specijalista Nacionlani kol centar zakazivanje pregleda Zakon o zdravstvenom osiguranju\nOd sada zakazivanje pregleda kod lekara za manje od 60 sekundi


Susret: Ministarka Damjanović i opunomoćeni ambasador Crne Gore u Narodnoj Republici Kini Darko Pajović\nDatum objave: 24.05.2018 12:57 | Autor: Ministarstvo nauke\nMinistarka nauke dr Sanja Damjanović susrela se danas sa gospodinom Darkom Pajovićem koji je imenovan za izvanrednog i opunomoćenog ambasadora Crne Gore u Narodnoj Republici Kini na rezidentnoj osnovi sa sjedištem u Pekingu.\nMinistarka Damjanović je čestitala g-dinu Pajoviću na novoizabranoj funkciji i poželjela puno uspjeha u daljem radu. On se zahvalio ministarki i kazao da će naučna i tehnološka saradnja između ove dvije zemlje biti u fokusu rada ambasade.\nU tom kontekstu, sagovornici su razgovarali o budućem intenziviranju naučne saradnje sa Kinom i razmjeni istraživačkih iskustava i znanja, naročito u kreiranju i podsticanju naučno-tehnološkog parka i inovativnog ekosistema, a što su prioriteti Ministarstva nauke u narednom periodu.\nSporazum između Vlade Crne Gore i Vlade Narodne Republike Kine o naučnoj i tehnološkoj saradnji potpisan je 2011. godine. Realizovana su dva konkursa i finansirano je ukupno 14 zajedničkih projekata.\nPo prvom konkursu, šest projekta je prihvaćeno na prvoj sjednici Zajedničke crnogorsko-kineske Komisije za naučnu i tehnološku saradnju, na kojoj je potpisan Protokol o saradnji između Ministarstva nauke Crne Gore i Ministarstva nauke i tehnologije NR Kine, a koji predviđa saradnju crnogorskih i kineskih naučnih institucija i finansiranje projekata iz oblasti poljoprivrede, matematike, turizma i tehničkih nauka.\nSaradnja crnogorskih i kineskih naučnih institucija u prvom ciklusu rezultirala je objavljivanjem 10 naučnih radova u međunarodnim časopisima i na međunarodnim konferencijama, što predstavlja veliki uspjeh za naučnike dviju zemalja.\nPo drugom Konkursu prihvaćeno je osam zajedničkih crnogorsko-kineskih projekata, i to četiri iz tehničko-tehnoloških nauka, dva iz oblasti društvenih nauka, jedan iz oblasti poljoprivrednih nauka, kao i jedan projekat iz oblasti prirodno-matematiških nauka.


Volodin: Amerika pokušava da potkopa povjerenje Rusa u Putina\n24/05/2020 | 18:15 ⇒ 18:16 | Autor: SRNA\nSAD pokušavaju da koriste kontrolisane medije, blogere i opozicione političare da bi potkopali povjerenje Rusa u predsjednika Vladimira Putina, čija je politika podigla Rusiju na novi nivo, izjavio je danas predsjednik ruske državne Dume Vjačeslav Volodin.\nVjačeslav Volodin (Foto: Sputnik / Aleksandar Milačić)\n- Naš predsjednik Vladimir Putin doveo je Rusiju na jedan novi nivo gdje je ona poštovana i uvažavana. Ako se situacija uporedi sa onom devedesetih godina, sasvim je jasno da je došlo do značajnog rasta u svim sferama života - rekao je Volodin.\nOn je ukazao da SAD pokušavaju da potkopaju povjerenje građana i da su to metode koje koriste američka Centralna obavještajna agencija /CIA/ i Stejt department, ali da se Rusija mora oduprijeti uplitanju u svoja unutrašnja pitanja.\n- Mislim da neću odati neku veliku tajnu ako kažem da su oni u stalnom kontaktu sa nekim opozicionim političarima, kao i velikim brojem medija i blogera - rekao je Volodin i dodao da neki od njih čak i ne shvataju da su samo pioni koji se koriste za razaranje Rusije.\nOn je napomenuo da su napadi Vašingtona usmjereni na diskreditaciju predsjednika, glavnih institucija i vodećih političara, te da su SAD dosta doprinijele i raspadu Sovjetskog Saveza.\nPrema njegovim riječima, SAD šire lažne vijesti o situaciji u vezi sa virusom korona i o rejtingu ruskih vlasti jer pokušavaju da destabilizuju stanje u zemlji da bi sačuvale svoju dominantnu poziciju u svijetu.\n- Kada govorimo o američkoj demokratiji i postignućima uviđamo da je ta zemlja postigla puno toga, ali na uštrb drugih. Sve se u svijetu mijenja i SAD žele da zadrže svoju dominantnu poziciju slabljenjem drugih država - rekao je Volodin.\nOn je dodao da je pozicija SAD u svijetu značajno uzdrmana i da oni zato vrše ogroman pritisak na Rusiju.\nVolodin je naglasio da je Kina pretekla SAD u ekonomskom i tehnološkom razvoju, dok je Rusija pretekla SAD u vojnim pitanjima, prenio je TASS.


Frid: Ne bih polazio od pretpostavke da će biti ruskog veta-Kosovo nije presedan\nVašington podržava nameru specijalnog izaslanika UN Martija Ahtisarija da svoj predlog rešenja kosovskog statusa prosledi Ujedinjenim nacijama, i nada se da će pitanje budućnosti Kosova biti rešeno pred Savetom bezbednosti, poručili su pomoćnik američkog državnog sekretara, Danijel Frid i zamenica pomoćnika državnog sekretara Rozmari Di Karlo, na brifingu za novnare u Stejt Departmentu posle posete regionu. Najviše pitanja odnosilo se na mogućnost da Rusija uloži veto na rezoluciju o Kosovu u Savetu bezbednosti UN, a američke diplomate izrazile su nadu da će sa Rusijom nastaviti «konstruktivnu saradnju unutar Kontakt grupe». Den Frid je ujedno kategorično istakao da nezavisnost Kosova ne bi postavila presedan u medjunarodnim odnosima.\nZamenica pomoćnika američkog državnog sekretara Rozmari Di Karlo, koja je, kao posmatrač, prisustvovala razgovorima u Beču 10. marta, izjavila je da, uprkos činjenici da Beograd i Priština nisu postigli sporazum, treba imati na umu da plan Martija Ahtisarija unapredjuje živote kosovskih Srba i Albanaca, i vodi ka stabilnijem i prosperitetnijem društvu na Kosovu.\nDi Karlo: Mislimo da je Ahtisari obavio izuzetno dobar posao, pokazao veliku fleksibilnost, i uložio mnogo napora da zadovolji zahteve dve strane. Plan koji je proizveo sadrži teške kompromise za obe strane, pozivamo Beograd i Prištinu da pronadju zajedničke tačke na osnovu Ahtisarijevog plana, i podržavamo njegovu nameru da svoj plan predstavi u Njujorku.\nPomoćnik državnog sekretara Den Frid, prošle nedelje je posetio Beograd i Prištinu, a tom se prilikom sastao i sa ambasadorima članica Kontakt grupe. Na brojna pitanja o mogućnosti ruskog veta u Savetu bezbednosti, Frid je podsetio da je u svakoj fazi pregovora Rusija izražavala podršku Ahtisariju. Predstavnik Stejt Departmenta nije želeo da kaže da li bi, u slučaju ruskog veta, Vašington mogao da unilateralno prizna kosovsku nezavisnost.\nFrid: Ne bih polazio od pretpostavke da će biti ruskog veta. Mi smo do sada saradjivali sa Rusijom, i nameravamo da to nastavimo. Ne mogu da govorim u rusko ime niti znam kako će Rusi glasati, ali mislim da je to pitanje hipotetičko i ne želim da kažem ništa više osim da je naša namera da idemo u Savet bezbednosti, i radimo sa Kontakt grupom, našim partnerima i saveznicima, na rešavanju ovog pitanja.\nNa pitanje da li bi, u slučaju da se ne postigne saglasnost u Savetu bezbednosti, status Kosova mogao da bude razmotren na samitu Grupe 8 u junu, Danijel Frid je rekao da je «opasno predvidjati diplomatski kalendar, ali da bi trebalo da se sve reši pred Savetom bezbednosti». On je takodje kategorično odbacio izjave srpskih zvaničnika da bi kosovska nezavisnost postavila opasan presedan u istoriji UN.\nFrid: Kosovo nije presedan za bilo koju drugu situaciju. U mnogim delovima sveta postoje problemi izmedju većinskih i manjinskih zajednica, gde postoje separatističke zajednice. Nema nijedne situacije na svetu koja podseća na Kosovo, nema mesta gde su UN upravljale nekom teritorijom gotovo 8 godina, nema slučaja da je NATO bio prisiljen da interveniše da zaustavi proces etničkog čišćenja. Presedan jednostavno ne postoji, i to ćemo ponoviti koliko god puta da je potrebno, da Kosovo nije presedan ni za jedno područje bilo da je u pitanju Abhazija, Južna Osetija, Čečenija, Korzika ili Teksas.\nDanijel Frid je istakao da je u razgovorima u Beogradu njegova osnovna poruka bila da SAD i medjunarodna zajednica žele da vide Srbiju «kao deo evropske i transatlantske porodice, bez obzira na ishod statusa Kosova.» Prilikom posete Kosovu, pomoćnik američkog državnog sekretara stekao je utisak da Albanci i Srbi, uprkos medjusobnom nepoverenju, žele da žive zajedno, a da su kosovski Srbi rešeni da ostanu na Kosovu i posle odluke o statusu. Frid je izjavio da srpski narod želi da živi u miru i bezbednosti, i da nije čuo pretnje masovnim iseljavanjem ili nasiljem. Američki diplomata je preneo da su predstavnici Srba na Kosovu izrazili želju za medjunarodnim prisustvom posle rešenja statusa, i iskazali podršku snagama KFOR-a, ali dodaje da se nije sastao sa predstavnicima «tvrdje struje» kosovskih Srba. Danijel Frid je konstatovao da bi ekstremisti na obe strane mogli da izazovu provokacije budućih meseci, i dodaje da su NATO snage na Kosovu pripremljene da reaguju i »spreče ili minimalizuju probleme».


Proizvode preduzeća Attends ispituje i odobrava proDERM, institut za primenjena dermatološka istraživanja iz Hamburga, Nemačka.\nOsobe kojima su potrebni proizvodi za zbrinjavanje inkontinencije često te proizvode koriste 24 sata dnevno. To znači da je koža tih osoba stalno u dodiru sa površinom proizvoda. Zbog toga je od izuzetnog značaja odabrati samo materijale koji su blagi prema koži. Ali, još važnije, ako uložak za zbrinjavanje inkontinencije ostavlja kožu mokrom, to izaziva iritaciju ili pucanje kože, što je veliki problem za korisnika i potencijalno znači veliku cenu nege za negovatelja.\nTehnologija jezgara proizvoda za zbrinjavanje inkontinencije preduzeća Attends daje odličnu zaštitu od curenja i obezbeđuje suvu kožu korisniku. Rezultati ispitivanja instituta proDERM (ispitivanje suvog i mokrog uloška i procenjivanje tokom korišćenja) pokazuju da su proizvodi preduzeća Attends veoma dobri kad je u pitanju zdravlje kože.\nZato je proDERM preduzeću Attends odobrilo da koristi pečat kvaliteta na svojim proizvodima*\nMoramo da zaslužimo taj pečat svakog dana…\nSvakog dana, 25 kamiona punih proizvoda izlazi iz fabrike preduzeća Attends u gradu Anebi u Švedskoj, da bi ih isporučilo korisnicima u celoj Evropi. Da bismo zadržali naše visoke standarde kvaliteta, odgovaramo na svaku žalbu na proizvod koju dobijemo. Ugovorno smo obavezani da sve žalbe koje se odnose na zdravlje kože naših korisnika delimo sa institutom proDERM. Ovim se dobija potpuna transparentnost između kompanije Attends i instituta proDERM. Ako se pojavi porast žalbi na zdravlje kože koje se odnose na određenu kategoriju proizvoda ili na isporuku, proDERM očekuje da se problem detaljno isprati i ispravi. Ponosimo se što možemo da kažemo da od početka saradnje između Attends-a i proDERM-a (jun 2010.) nije bilo potrebe za korektivnim merama.\nKliknite na link u nastavku za više informacija i da biste preuzeli dokument za podršku instituta proDERM.


"KRISTALNI" MILIVOJEVIĆ HEROJ LONDONA Srpski vezista postigao 10. gol u sezoni, izjednačio se sa Mitrovićem!\nFudbaleri Kristal Palasa pobedili su Hadersfild 2:0 u 32. kolu Premijer lige, a prvi i ključni pogodak postigao je naš Luka Milvojević.\nTim iz Londona dobio je šansu da sa bele tačke dođe do prednosti, a zna se ko u tim trenucima preuzima odgovornost.\nNAVIJAČI FULAMA U NEVERICI Siti pregazio Mitrovićev tim, a srpski golgeter umesto na terenu - SA PONOSOM u loži /FOTO/\n"ZASLUŽUJEM BOLJE!" Ne zove Barsa svaki dan, ali za drugog strelca Kine nema dileme - NE PADA MU NA PAMET DA IDE NA NOU KAMP\nSiguran udarac, lopta u golmanovu desnu, on u levu stranu i "Selhurst" je eruptirao za 10. pogodak u sezoni po čemu se izjednačio sa Aleksandrom Mitrovićem.\nSvega 11 minuta kasnije, kada se Hadersfild polako predavao, neopreznost odbrane iskoristio je Patrik van Anholt i na asistenciju Zahe postavio konačan rezultat.\n(Bernardo Silva 5, Aguero 27)\nBrajton - Sautempton 0:1 (0:0)\n(Koudi 2 ag, Meknil 77)\n(Milivojević 77p, Van Anholt 88)\n(Morgan 11, Vardi 82)\n(Rašford 28, Marsijal 73 - Dukure 90)\nVest Hem - Everton 18.30\nKardif - Čelsi 14.05\nLiverpul - Totenhem 16.30\nArsenal - Njukasl 20


MIHAJLOVIĆEVA ZAHTEVA ODGOVORNOST NAKON URUŠAVANJA POTPORNOG ZIDA: Prijave protiv 16 inženjera zbog Grdelice\nFoto: Jugmedia.rs, Zorana Jevtić\nmilica jeremic\t 27.08.2018. 09:23h\nMinistarstvo građevinarstva, saobraćaja i infrastrukture podnelo je prijavu Sudu časti Inženjerske komore Srbije protiv 16 inženjera sa zahtevom da im licence budu oduzete zbog pada potpornog zida na Koridoru 10 u Grdelici.\nNezvanično, prijava je podneta u petak, 24. avgusta, protiv projektanata i inženjera koji su obavljali tehničku kontrolu glavnog projekta za izgradnju dela autoputa E-75 na deonici Grdelica-Caričina dolina.\nU prijavi se navodi da je u poslednja dva meseca "mobilnost terena bila značajna" i da je "kulminirala tog jutra, kada je došlo do urušavanja dela konstrukcije, da bi posle dvadesetak sati došlo do novog urušavanja".\nMinistarka Zorana Mihajlović ranije najavila da će tražiti da inženjerske licence budu oduzete svima koji su stavili potpis na taj projekat.\n(Kurir.rs/Beta/Foto: Zorana Jevtić, Jugmedia)\nMinistarstvo građevinarstva, saobraćaja i infrastrukturepotporni zidInženjerska komora SrbijeinženjeriprijavaurušavanjeSud časti


Džonson i Džonson preuzima Aktelion – The PRESTIGE\nJP Morgan Chase dominantna na tržištu zlata prije 7 satiOsnivač Huaweija: Amerika želi da ubije kompaniju prije 8 satiDa li bi Bil Gejts bio bogatiji od Bezosa da ne daje novac u humanitarne svrhe? prije 7 satiFejsbuk vraća novac oglašivačima nakon pogrešne procjene efektivnosti reklama prije 7 satiDolarov indeks potonuo najniže u dvije i po godine prije 7 satiNjemačka razvija voz na hidrogenski pogon prije 7 satiNajava izdavanja libre upalila alarm u centralnim bankama: Upitna budućnost novca prije 7 satiCijene nafte u padu prije 8 satiVolkswagen ID.3 prodajom u oktobru nadmašio Teslin model 3 u Evropi prije 7 satiKoliko će Japan koštati odlaganje Olimpijskih igara? juče\nAkvizicije 26.01.2017. Aktelion, akvizicija, berza, Džonson i Džonson, kupovina\nAmerička multinacionalna kompanija “Džonson i Džonson” (J&J) saopštila je da kupuje švajcarsku farmaceutsku grupu Aktelion (Actelion) za 30 milijardi dolara (27,9 milijardi evra), javlja Blumberg.\nOvom akvizicijom, najvećom za “J&J” ikada, američka kompanija, koja je već najveći proizvođač zdravstvenih proizvoda u svijetu, ostvaruje cilj dodajući svom portofiju novu kategoriju lijekova za tretiranje visokog krvnog pritiska, čime će zadati udarac francuskom Sanofiju, koji je takođe pokušavao da preuzme Aktelion.\nU saopštenju američke kompanije navodi se da će J&J” početi tendersku ponuda za kupovinu akcija švajcarske firme, sa sjedištem Alšvilu, na cijeni od 280 dolara po akciji u gotovini. Ova cijena, čija je protivvrijednost 280,08 švajcarskih franaka, veća je za 23 odsto od kote na kojoj su akcije Akteliona zaključene u jučerašnjem trgovanju.\nPristup Aktelionovim lijekovima “Tracleer”, “Opsumit” i “Uptravi”, koji su namijenjeni liječenju po život opasne plućne arterijske hipertenzije, omogućiće kompaniji “J&J” da postane lider u tretiranju tog oboljenja i pomoći će kompaniji da ode korak dalje u segmentu lijekova za autoimune i bolesti srca i kancera.\nAkcije Akteliona zaključene su u srijedu na 227,40 švajcarskih franaka, zabilježile su rast od 68 odsto od početka novembra. Jučerašnje trgovanje na Njujorškoj berzi, “J&J” je završio na koti od 112,80 dolara, a akcije američke firme su u prošloj godini ojačale za 11,5 odsto.\nApple preuzeo Lattice Data, akvizicija vrijedna 200 miliona dolara


Boško Obradović: Evo zašto ovi moraju da odu, a oni ne smeju da se vrate – Двери\n2. фебруара 2018. Ostavite komentarAutorski tekstovi\nDokazi o povezanosti Aleksandra Vučića sa bivšom vlašću DS i zajedničkoj umešanosti u kriminal.\nOsnovni problem našeg društva i države je organizovani kriminal i korupcija u vrhu vlasti. Ako zaustavimo krađu – imaćemo mnogo više novca u budžetu za sve važne narodne potrebe. Bez obzira na personalne smene vlasti, politička mafija ostaje nedodirljiva i korumpirani sistem opstaje i nastavlja da pljačka ovaj narod.\nZato je Srpski pokret Dveri ušao u predizbornu saradnju sa Pokretom „Dosta je biloˮ na gradskim izborima u Beogradu, jer delimo potpuno isti stav po ovom pitanju, oličen u našem zajedničkom sloganu: „Da ovi odu, a da se oni ne vrateˮ. To u praksi znači da nema razlike u funkcionisanju vlasti i pljačke naroda i države između sadašnje i bivše vlasti.\nMi o tome intenzivno govorimo u Narodnoj skupštini već punih godinu dana koliko traje najveća afera u novijoj političkoj istoriji Srbije koju smo nazvali „Dveriliksˮ, kroz koju iznosimo saznanja Antikorupcijskog tima Dveri.\nNaime, mi tvrdimo da postoji direktna sprega između sadašnjeg predsednika Srbije Aleksandra Vučića i nekadašnje vlasti Demokratske stranke i da ona potiče još iz vremena kada je Vučić bio radikal.\nVeza između Vučića i tadašnjeg vrha vlasti DS bio je Miki Rakić, šef kabineta Borisa Tadića i koordinator svih tajnih službi bezbednosti u to vreme. Njihova zajednička ideja bila je da se u Srbiji napravi dvopartijski sistem i da se na vlasti smenjuju dve velike stranke DS i SNS, koja će nastati iz rasturanja tada najveće opozicione stranke SRS.\nČitava ideja počiva na dogovoru da smenjivost na vlasti između ove dve najveće stranke podrazumeva zaštitu prethodnih od krivičnog gonjenja za kriminal i korupciju. Najbolji primer za to je „BUS plusˮ sistem u Beogradu, koji je žestoko kritikovan od strane Aleksandra Vučića u kampanji protiv Dragana Đilasa, da bi posle dolaska na vlast SNS u Beogradu isti pljačkaški sistem preuzet od strane Vučićevih kumova i nastavio da radi kao i pre.\nSlična ideja javila se i sada pred beogradske izbore kada se želi obnova stare DS i na taj način zaštita postojećeg sistema i odgovornih za lopovluk u slučaju Vučićevog pada.\nDa bismo na jednom primeru ukazali na sve ovo, predstavili smo javnosti zapisnik o saslušanju jednog vrhunskog političkog insajdera – Aleksandra Stefanovića, nekada visokog funkcionera SRS, DOS-a i člana SNS, koji govori o povezanosti Aleksandra Vučića sa bivšom vlašću DS i zajedničkoj umešanosti u kriminal.\nKako u svojoj izjavi pred Višim javnim tužilaštvom u Smederevu dana 30. januara ove godine svedoči Aleksandar Stefanović, Aleksandar Vučić mu je 7. novembra 2007. godine jednim telefonskim pozivom omogućio dobijanje kredita kod „Metals banke“ u Novom Sadu u iznosu od ukupno 187 miliona dinara (preko dva miliona i 200.000 evra u to vreme), i to bez ikakvog obezbeđenja ovih kredita.\nKako stoji u ovom zapisniku iz Tužilaštva, Aleksandar Stefanović je tražio od Aleksandra Vučića da mu vrati dug iz ranijeg zajedničkog perioda u SRS, a ovaj je to učinio tako što je jednim telefonskim pozivom omogućio dobijanje kredita kod domaće banke pod direktnom kontrolom tadašnje vlasti DS, uz uslov da Stefanović promeni iskaz u jednom sudskom postupku.\nIz ovoga možemo zaključiti da je Vučić imao otvorenu liniju sa vrhom DS preko Mikija Rakića i da su mu na raspolaganju stajala velika novčana sredstva tadašnje vlasti za privatne i stranačke potrebe. Međutim, ključno je da ovim Stefanović priznaje učinjeno zajedničko krivično delo sa Vučićem.\nU svojoj izjavi Aleksandar Stefanović opisuje ceo slučaj: kako ga je Vučić poslao da svoj dug naplati preko bespovratnog kredita koji će dobiti u Žutoj „Metals banci“ u Novom Sadu, kako su ga tamo sačekali kontrovezni biznismen blizak svim vlastima i sadašnji svedok-saradnik u slučaju „Šarić“ Mile Jerković, kao i Jorgovanka Tabaković, tada visoki funkcioner SRS, a danas zamenik predsednika SNS i guverner Narodne banke Srbije, kako je uz njihovo posredovanje kredit odmah dobio bez ikakvog obezbeđenja, kako je od tog kredita kupio jedno preduzeće u Smederevskoj Palanci koje je kasnje završilo u stečaju i kako ova banka nikada nije potraživala vraćanje datih kredita.\nPozivamo sve nadležne državne institucije da se ovaj slučaj kriminala u vrhu bivše vlasti hitno istraži i da ukoliko je ovo tačno predsednik Aleksandar Vučić odmah podnese neopozivu ostavku. U suprotnom, tražimo odgovornost onoga ko je lažno svedočio.\nOvaj slučaj pred Tužilaštvom jednostavno ne sme da ostane na ovome. Ako je ovo istina, imamo jasne dokaze kako funkcioniše politička mafija u Srbiji, kako vodeći opozicionar sarađuje sa vlašću i biva finansiran od iste, kako posle smene vlasti niko odgovoran za pljačku naroda i države do dana današnjeg nije krivično gonjen i nije završio u zatvoru.\nNapominjemo da će zbog svega ovoga kada Dveri dođu na vlast svi državni službenici koji su učestvovali ili sada učestvuju u protivzakonitim radnjama i sprečavanju krivičnog gonjenja odgovornih za lopovluk za to morati i sami da odgovaraju.\nKoje su danas garancije biračima u Beogradu pred gradske izbore da Aleksandar Vučić ponovo nema dogovor sa predstavnicima bivše vlasti? Šta ako iza ideje obnove stare Demokratske stranke stoji dogovor sa Vučićem kako posle njegovog pada sa vlasti opet niko ne bi odgovarao za kriminal SNS u poslednjih šest godina? Kako će predstavnici DS iz sadašnje opozicije (Tadić, Šutanovac, Đilas…) da smene predstavnike DS u sadašnjoj vlasti (Vesić, Mali, Trivan, Nebojša Krstić…)?\nKako će Aleksandar Vučić da privede pravdi „žute lopoveˮ iz bivše vlasti kada su ga oni finansirali preko domaćih banaka dok je bio u opoziciji? Da li je sada konačno jasno zašto za ovih šest godina vladavine Aleksadra Vučića i SNS niti jedan od vodećih predstavnika bivše vlasti DS nije završio u zatvoru? I zašto ovi moraju da odu, a oni da se ne vrate!\nAutorski tekstoviAVBGD kampanjaBoris TadićBoško ObradovićDragan ĐilasDSDverilikskorupcijaMiki RakićSNSSRSVučić


srijeda, 25 septembar 2019 12:51\nRođendan Federacije evropskih karnevalskih gradova, Dies Natalis slavi se ove godine u Herceg Novom, gdje će od petka boraviti karnevalisti iz gradova širom svijeta. Tokom tri dana, od 27. do 30. septembra Herceg Novi će ugostiti predstavnike najveće karnevalske porodice na svijetu i članove Internacionalnog borda Federacije koja obilježava svoj 39. rođendan.\nJednom od najvažnijih događaja za Federaciju prisustvovaće članovi iz: Arube, Belgije, Bosne i Hercegovine, Francuske, Holandije, Hrvatske, Italije, Luksemburga, Makedonije, Njemačke, Portugala, Slovenije, Srbije, Švedske, Turske, Ukrajine i Crne Gore, predvođeni predsjednikom Federacije Larsom Algelom.\nProgram će zvanično početi podizanjem zastave Federacije evropskih karnevalskih gradova na Sahat kulu, u petak 27. septembra u 18 sati. U planu je održavanje dva sastanka Internacionalnog Borda i potpisivanje sporazuma o saradnji Federacije sa Opštinom Herceg Novi. Osim toga, gosti će imati priliku da obiđu naš grad, upoznaju se sa njegovom istorijom, kulturom i festivalskom tradicijom.\nVrijedi napomenuti, čast da bude domaćin Dies Natalis Herceg Novom je ukazana u godini važnog jubileja – 50 godina Praznika mimoze. Opština je već u martu, tokom Praznika mimoze, prihvatila predlog Federacije i podržala kandidaturu, a na Konvenciji u Turskoj predlog je dobio podršku Internacionalnog borda.


BANJALUKA, Ministar finansija Republike Srpske Zoran Tegeltija rekao je da je neizvjesno kada će biti održana sjednica Izvršnog odbora Međunarodnog monetarnog fonda /MMF/ na kojoj treba da bude razmatran pregled o povlačenju druge tranše za BiH, jer Federacija BiH /FBiH/ i zajedničke institucije BiH nisu ispunile prethodne uslove.\nTegeltija je na konferenciji za novinare nakon sjednice Vlade u Banjaluci rekao da neke mjere iz dodatnog Pisma namjere MMF-u nisu ispunjene ni u Federaciji BiH, ni na nivou zajedničkih institucija BiH, zbog čega neće biti sjednice Izvršnog odbora MMF-a.\nPrema njegovim riječima, Srpska je izvršila sve obaveze iz pet prethodnih mjera na posljednjim sjednicama Narodne skupštine Republike Srpske, koje se odnose na usvajanje budžeta za 2017. godinu, Izmjene i dopune Zakona o porezu na dobit, zakona kojim je definisana obaveza da se ukine poseban doprinos solidarnosti, Zakona o bankama i Izmjene i dopune Zakona o Agenciji za bankarstvo.\nTegeltija je pojasnio da je od trenutka ispunjenja prethodnih mjera, koje su definisane dodatnim Pismom namjere, neophodno najmanje tri sedmice da se zakaže sjednica Izvršnog odbora MMF-a.\n“Zavisno od toga kada će Federacija BiH i institucije na nivou BiH ispuniti prethodne uslove biće zakazana i sjednica Izvršnog odbora MMF-a. Ovi dokumenti se nalaze u parlamentarnoj proceduri u Federaciji, ali Savjet ministara nije usvojio zakon o akcizama i zakon o Agenciji za osiguranje depozita, tako da je neizvjesno kada će biti održana sjednica Izvršnog odbora MMF-a”, dodao je Tegeltija.\nOn je istakao da bi, što se tiče Republike Srpske, sjednica Izvršnog odbora MMF-a mogla biti održana.\n“U toku dana u Ministarstvu finansija biće održan sastanak sa rezidentnim predstavnikom MMF-a u BiH, na kojem ćemo razgovarati kako dalje u implementaciji sporazuma sa MMF-om”, dodao je Tegeltija.\nOn je pojasnio da se mjere iz Reformske agende poklapaju sa Pismom namjere MMF-u, navodeći da su institucije do 9. januara imale obaveze da ispune prethodne mjere iz dodatnog Pisma namjere da bi ono išlo na sjednicu Izvršnog odbora MMF-a.\n“Svaki nivo vlasti je imao određeni broj prethodnih mjera, Republika Srpska i Federacija BiH imale su po pet mjera, zajedničke institucije BiH četiri”, dodao je Tegeltija.\nOn je podsjetio da je Srpska odlukom Vlade iz jula 2015. godine preuzela svoje obaveze iz oblasti Reformske agende, kao i da je planirano 78 mjera koje treba da se realizuju u četiri godine, a od čega se najveći broj odnosi na poslovnu klimu i konkurentnost.\nTegeltija je dodao da je u 2015. godini planirana realizacija 48 mjera, u 2016. godini 26, u 2017. samo jedna, a u 2018. tri mjere. Srna\nNovinarima je danas najavljeno da će Vlada ubuduće uvesti praksu da nakon sjednica bude održana konferencija za novinare, a ne objavljeno saopštenje za javnost, kao što je do sada, uglavnom, bio slučaj.\nTagovi: mmftegeltijatransavaznovlada rs\nKomentari na članak: Tegeltija: Neizvjesna sjednica izvršnog odbora o drugoj tranši\n19.01.2017 u 23:25\nZnaci, FBiH je kriva sto jos nema penzija. Sad cemo blokirati i tvoju imovinu\n20.01.2017 u 11:17\nTegeltija podnesi ostavku, gotovo je, nema vise sanse da se iscupas, stigao je kraj i tvom ministrovanju. Sada kod kuce broji ukradene pare dok ne dodju braca iz Sarajeva da te hapse. Nece te spasiti veze koje imas sa SDS-om, Pandurevicka ce ti licno staviti lisice na ruke.


Fabrici: Izgradnja vladavine prava ključna za Srbiju - European Western Balkans\nBEOGRAD – Normalizacija odnosa Prištinom, izgradnja društva koje se temelji na vladavini prava, stvaranje savremene, otporne privrede koja je usmerena ka rastu, efikasna državna uprava, promocija individualnih i kolektivnih prava, te stvaranje zdrave životne sredine – gradivni su elementi evropske perspektive Srbije, i skup vrednosti i interesa koje treba štititi i promovisati kako bi se Srbija pripremila za pridruživanje evropskoj porodici – rekao je šef Delegacije EU u Srbiji ambasador Sem Fabrici u intervjuu za Cord magazin.\nNa pitanje da li smatrate da će region ostati stabilan ili se slaže sa analizama koje ne isključuju mogućnost sukoba između balkanskih zemalja Fabrici daje optimistačan odogovor.\n“Progresivno sprovođenje pravnih tekovina EU tokom pregovora, prekogranična saradnja, veliki infrastrukturni projekti – poput planirane izgradnje autoputa Beograd-Priština ili gasnog interkonektora Srbija-Bugarska – su među aktivnostima koje idu u prilog postizanju ekonomskog, društvenog i političkog mira. Sve češći sastanci lidera zemalja Zapadnog Balkana u regionu i Briselu su dokaz političke posvećenost zajedničkom radu. To su ohrabrujući znaci procesa koji je započet 2003. u Solunu“\nFabrici ističe i šansu za izgradnju zajedničke pozitivne budućnosti.\n“Tačno je da je ovaj region prošao kroz tešku i nasilnu prošlost, ne čak ni tako davno, ali EU predstavlja najbolju priliku za pomirenje i zajedničku izgradnju demokratske, prosperitetne i sigurne budućnosti. Suština uspeha EU leži u trajnom pomirenju između starih neprijatelja koji su nakon Drugog svetskog rata odabrali put saradnje, čemu svedoči 60 godina mira u EU.”\nPovodom protekle godine kada je Srbija otvorila 6 pregovaračkih poglavlja, Fabrici je upitan kako ocenjuje dosadašnji tempo pregovora.\n“Srbija je u 2017. otvorila šest poglavlja. Poslednja dva, otvorena na Međuvladinoj konferenciji u Briselu 11. decembra, tiču se prava privrednih društava i ekonomskih odnosa sa inostranstvom. Budući da su neka od najsloženijih poglavlja već otvorena, proces integracija Srbije dobro napreduje, a pregovore odlikuje pozitivna dinamika. Otvaranje poglavlja odražava ostvareni napredak i svestan sam da svaki korak u pregovorima zahteva veliku pažnju, kao i očekivanja da se otvori veći broj poglavlja.”\nIpak, dodaje da treba biti oprezan sa davanjem posebnog značaja broju otvorenih poglavlja.\n“Otvaranje poglavlja, međutim, ne treba posmatrati kao cilj po sebi, već ga treba dovesti u vezu sa napretkom u sprovođenju reformi čiji je cilj dostizanje standarda EU. Te reforme moraju biti sprovedene na pravi način kako bi donele očekivane pozitivne rezultate. Reforme treba da budu politički prioritet tokom cele godine, a ne samo uoči Međuvladinih konferencija.”\nUpitan šta misli o normalizaciji odnosa sa Prištinom i da li je ona presudna za uspeh celokupnog procesa integracija Fabrici odgovara.\n“Poglavlje 35, koje se tiče dijaloga između Beograda i Prištine, nesumnjivo je jedno od važnih poglavlja, dok je sâm dijalog važan element daljeg napretka Srbije. Kako je EU više puta naglasila, cilj dijaloga je da dovede do obavezujućeg sporazuma za sveobuhvatnu normalizaciju odnosa između Beograda i Prištine. EU ne donosi konačnu odluku o statusu, uključujući aspekt priznavanja; tu odluku donose države članice.”\nFabrici izričito navodi da će strane koje pregovaraju same odlučiti ishod pregovora.\n“O tome šta će normalizacija na kraju obuhvatiti, odlučiće lideri u Beogradu i Prištini, dok će EU, pod vodstvom visoke predstavnice/potpredsednice Mogerini, nastaviti da olakšava taj proces.”\nNa pitanje srpski zvaničnici insistiraju na tome da je Srbija po prvi put od započinjanja pristupnog proces dobila potencijalni datum ulaska u EU, pozivajući se na 2025. Godinu koju je u septembru pomenuo Žan Klod Junker, Fabrici odgovara.\n“Predsednik Junker je u svom govoru o stanju Unije u septembru ove godine naveo niz ciljeva koje EU treba da ostvari do 2025, među kojima je i kredibilna perspektiva proširenja za Zapadni Balkan. To je srednjoročni plan koji nesumnjivo predstavlja veoma pozitivan razvoj događaja za Zapadni Balkan, kako u smislu cilja, tj. proširenja, tako i u pogledu vremenskog okvira, odnosno 2025. godine.”\nIpak Fabrici upozorava na neophodnu ozbiljnost u predstojećem periodu.\n“Taj vremenski okvir je zamišljen kao period u kom će Srbija i region sprovesti sve reforme neophodne za pristupanje EU. Predsednik Junker je takođe najavio strategiju za Zapadni Balkan koja će biti predstavljena u februaru 2018. Politička poruka je da su vrata EU otvorena, ali da region treba da uradi svoj deo posla kako bi opravdao očekivanja. Uspeh će se meriti prema reformama i njihovim rezultatima, a ne prema datumima”..\nImajući u vidu da je predsednik Srbije Vučić je prošlog leta rekao da su Kosovo i odnosi sa Rusijom prioriteti u odnosima Srbije i EU, dok je vladavina prava na trećem mestu Fabrici je upitan kako mu se čini ovaj redosled važnosti.\n“Evropske integracije su transformativni proces koji će na kraju definisati tip društva u kom građani Srbije žele da žive i međunarodnu ulogu koju žele da igra njihova zemlja.”\nOn dodaje i sledeće.\n“Normalizacija odnosa sa Prištinom, izgradnja društva koje se temelji na vladavini prava, stvaranje savremene, otporne privrede koja je usmerena ka rastu, efikasna državna uprava, promocija individualnih i kolektivnih prava, te stvaranje zdrave životne sredine: sve su to gradivni elementi evropske perspektive Srbije. To je skup vrednosti i interesa koje treba štititi i promovisati, a to su i gradivni elementi koji pomažu ostvarivanje istog prioroteta – pripremanja Srbije za pridruživanje evropskoj porodici.”\nUpitan o stanju u medijima u Srbiji, imajući u vidu da je prethodni šef Delegacije EU u Srbiji, Majkl Devenport, izražavao zabrinutost povodom ovog pitanja, dok se u izveštajima Evropske komisije navodi da u toj oblasti već godinama nije ostvaren napredak, Fabrici odgovara da “klima nije poboljšana”.\n“S obzirom na to da smo u procesu sastavljanja izveštaja o napretku za 2017. koji će biti objavljen u aprilu 2018, prerano je da govorimo o njegovim zaključcima. Međutim, jasno je da niz prethodnih preporuka, uključujući one vezane za efikasnost i nezavisnost nezavisnih regulatornih tela, nije rezultirao naročitim napretkom. Profesionalna udruženja u Srbiji prijavljuju sve veći broj napada i zastrašivanja novinara, kao i očigledan nedostatak zalaganja pravosudnih vlasti da te slučajeve reše.”\nDodao je da EU radi na tome i da je nedavno obavila stručni pregled na osnovu kog će biti definisane dalje preporuke.\nS obzirom da Fabrici je skoro izjavio da „evropski projekat nezaustavljiv“ , upitan je kako će EU izgledati u 2018?\n“EU je povratila i osnažila svoj inicijatorski duh uprkos nedavnim ekonomskim teškoćama, kontinuiranom migracijskom pritisku, terorizmu i globalnoj nestabilnosti. Privreda je ponovo na pravom putu, migracije više nemaju dimenzije krize, pregovori o istupanju Velike Britanije su u toku, a ostvaren je i značajan napredak po pitanju bezbednosti i odbrane.”\nU svetlu očekivanja u Evropskoj uniji pomenuo je i region Zapadnog Balkana.\n“Naredna godina će za Zapadni Balkan biti obeležena nizom važnih inicijativa, počev o strategije koju će Komisija objaviti u februaru. Uopšteno govoreći, uprkos brojnim izazovima, osnovni elementi naše Unije su ostali isti. EU – kao unija država – jedina ima dimenziju koja je potrebna za postizanje većeg prosperiteta u konkurentnom svetu i kritičnu masu da zaštiti svoje građane u globalnom takmičarskom okruženju.”\nEvropska unijaMajkl DevenportSem FabriciSrbijaZapadni Balkan


Pompeo Kurtiju: Ukidanje takse i recipročno priznanje sa Srbijom prioriteti ⋆ Balkan PlusBalkan Plus\n13.02.2020 u 13:14\n“Nadamo se i očekujemo da ćete ovo učiniti prioritetom i iskoristiti trenutak koji je nastao nakon pisama namere o uspostavljanju avio i železničke linije između Prištine i Beograda”, dodao je Pompeo.\nKako je za Radio Slobodna Evropa potvrđeno iz kabineta premijera, u pismu koje je državni sekretar uputio Kurtiju povodom izbora nove vlade, Pompeo je kazao da je sada “vreme za realizaciju sveobuhvatne normalizacije odnosa sa Srbijom, usredsređene na međusobno priznanje, što je od suštinske važnosti za punu međunarodnu integraciju Kosova”.\n“Sjedinjene Države će vas podržati u tom procesu”, dodaje se u pismu.\nPompeo je pozdravio formiranje nove vlade Kosova, te naveo da se raduje “zajedničkom radu na unapređivanju zajedničkih ciljeva na ekonomskom rastu, vladavini zakona i normalizaciji odnosa sa Srbijom” .\n“Pozdravljamo vašu opredeljenost za borbu protiv korupcije, podržavajući aspiracije građana Kosova, uključujući njihovu želju za veću transparentnost i ekonomske mogućnosti”, navodi se.\n“Radujemo se što ćemo blisko sarađivati sa vašom novom vladom kako bismo osigurali da multietničko, demokratsko Kosovo i dalje napreduje”, zaključio je američki državni sekretar.


Vučić: Računamo na podršku Rusije, mogu i oni da računaju na nas - Izazov\nVučić: Računamo na podršku Rusije, mogu i oni da računaju na nas\nNovi magazin 4. decembra 2019. 09:50\nPredsednik Srbije Aleksandar Vučić izjavio je danas, uoči sastanka sa ruskim predsednikom Vladimirom Putinom, da su odnosi sa Rusijom prijateljski, bratski i da, ako Srbija može na nekog da računa u međunrodnoj areni, to je Rusija, kao i „oni na nas“.\n„Uspeli smo u vremenu koje nije ni malo nako, sa bezbroj pritisaka da se pridružimo u stavovima protiv Moske, da zadržimo nezavinost u donošenju odluka jer mi ne zabijamo nož u leđa prijatelja“, rekao je Vučić u intervjuu za TV Hepi.\n„Čak mi je i rekao: Ej, ne treba to i to da radiš i sebe dovodiš u tešku situaciju, znam kakvim si pritiscima izložen“, naveo je Vučić.\nOn je naglasio da je Sribiji potrebna saradnja i sa Evropskom unijom i sa Rusijom, iako je to teško jer nikad neće svi biti sasvim zadovoljni. „Neki Evropljani su me pred put u Rusiju pitali zašto idem kod Putana. Pa, zato, što vi čekate po tri sata u redu a ja ne moram“, naveo je Vučić, dodajući i da delegacije sa Zapada „jure“ po svetu kineske predstavnike da se sa njima sretnu radi ekonomske saradnje.\nGovoreći o Putinu, Vučić je rekao da je uspeo da podigne Rusiju pa postane „politički džin“ koji se pita za gotovo sva pitanja u svetu, zbog čega nekima u svetu nije drag.\nPodsetivši da se prvi put video sa Putinom 2013. Vučić je ocenio da se vidi koliko je Soči neverovatno napredovao i postao čudesan. „Menjaju se kao što se i mi menjamo“, rekao je Vučić.\nOn je dodao da je nekad u Beogradu, kod Save, bio krš i lom, a sada postaje „najmoderniji“ deo grada (Beograd na vodi), ali i najmoderniji u Evropi.


Ponovo odložen početak sudjenja grupi Veljka Belivuka\nBeta 26. aprila 2022. 14:40\nPočetak sudjenja Veljku Belivuku i njegovoj grupi za brutalna ubistva, otmice, trgovinu drogom i druga krivična dela danas je ponovo odložen, zbog izostanka advokata Dejana Lazarevića koji je pre dve nedelje uhapšen zajedno sa optuženim narko-bosom Darkom Šarićem, piše Krik.rs.\nLazarević u tom slučaju brani više optuženih.\nAdvokati koji su izašli iz suda rekli su da je današnje ročište odloženo za kraj maja jer dvojica optuženih – Vlade Draganić i Vladimir Grek – nisu imali advokata da ih zastupa pošto je njihov jedini branilac, Dejan Lazarević, u pritvoru.\nKako je novinarima rečeno, s odlaganjem se saglasio i tužilac pa je sudija Vinka Beraha Nikićević sudjenje odložila za kraj maja.\nAdvokat Lazarević u ovom slučaju brani i Veljka Belivuka i njegovog najbližeg saradnika Marka Miljkovića, ali ih, osim njega, zastupa i advokat Nikola Ristović.\nOptuženi Draganić i Grek trebalo bi da do sledećeg sudjenja angažuju novog advokata, ali postoji mogućnost da se i to ročište odloži ukoliko njihov novi branilac ne stigne da se upozna s dokazima.\nPočetak sudjenja odlaže se od novembra prošle godine, navodi Krik, najpre jer je sudija Zorana Trajković kojoj je dodeljen slučaj mesecima bila na bolovanju, pa je slučaj dodeljen novom sudskom veću. Sudjenje je zatim trebalo da počne u martu, ali su optuženi tada tražili da se i sudija Beraha Nikićević, kao i tužioci u tom slučaju promene. Taj predlog je odbijen, pa je sudjenje zakazano za danas, ali se ni ovoga puta nije održalo.\nBelivuk, Miljković i njihova grupa optuženi su za pet brutalnih ubistava, otmice, silovanje, trgovinu drogom i nelegalno posedovanje veće količine oružja.\nGrupa je blisko saradjivala sa kavačkim kriminalnim klanom koji potiče iz Crne Gore i koji je godinama u ratu sa suparničkim škaljarskim klanom. Žrtve Belivukove grupe, tvrdi tužilaštvo, upravo su pripadnici suparničkih grupa.\nTužilaštvo je kao dokaze priložilo poruke koje su Belivuk i njegovi saradnici razmenjivali preko zaštićene aplikacije „skaj“, za koju su verovali da je potpuno sigurna, a koje je srpska policija dobila od kolega iz Francuske. Medju ključnim dokazima su i svedočenja dvojice optuženih koji su, u zamenu za manju kaznu, ispričali detalje ubistava za koje je grupa optužena.\nBelivuk i 11 članova njegove grupe u medjuvremenu su optuženi za još dva ubistva i verovatno će te dve optužnice biti spojene, pa će se voditi jedan postupak. U toku je istraga i za pranje novca, ali tu još nema optužnice, navodi Krik.\nIstraga, medjutim, pokriva samo period od 2019. godine, a tužilaštvo se nije bavilo vezama koje je grupa imala u sprskoj policiji i politici. Ta ekipa postojala je i ranije i upravo u tom periodu ojačala je veze u državnim strukturama.\nNovinari, medju kojima je KRIK, otkrili su veze koje je Belivuk imao s uticajnim predstavnicima vlasti: generalnim sekretarom Vlade Novakom Nedićem, bivšom državnom sekretarkom MUP-a Dijanom Hrkalović i pripadnikom Žandamerije Nenadom Vučkovićem Vučkom.\nČlan ove kriminalne grupe obezbedjivao je i inauguraciju predsednika Srbije Aleksandra Vučića, otkrio je ranije KRIK.\nLažne dojave o postavljenim bombama na železničkoj stanici i…\nHitna pomoć: Tri udesa u toku noći u Beogradu, jedna osoba teže…\nPomahnitali pevač iz Kragujevca nožem izbo dvojicu kolega iz…\nHitna pomoć: Tri udesa u toku noći u Beogradu, jedna osoba…\nU Ada Molu i studentskom domu lažne dojave o bombama, u toku…\nMUP: Stigla dojava o bombi u tržnom centru Ada Mol na…\nPolicija u Obrenovcu zaplenila više od 50 kg marihuane,…


Vulin: U Srbiji oko 7.000 migranata, ima mesta u centrima širom zemlje za sve njih\nBeta 28. januara 2017. 09:20\n„Zato smo i doveli vojsku i policiju na granicu, i to sam rekao Zapadu. Imamo oko 6.000 kreveta za migrante, sa hranom, medicinskom i pravnom zaštitom. Možemo napraviti jedan ili dva centra kao u Idomeniju, u Grčkoj, ali naša je strategija da migrante razmeštamo na više manjih lokacija“, kazao je ministar.\nPo njegovim rečima, država bi imala snage da „rastera“ nekih 500 do 600 migranata koji trenutno borave u okolini Glavne železničke stanice u Beogradu ali se postavlja pitanje „kako bi to izgledalo u svetu“.\n„Za razliku od Bugarske, u Srbiji migranti nisu umirali od smrzavanja“, rekao je Vulin dodajući da je medju migrantima bilo pojave vaški, šuge i drugih infekcija ali da su sve bile pod kontrolom srpskih lekarskih službi.\n„Mi veoma malo novca izdvajamo iz budžeta za migrante. Tražimo i uglavnom dobijamo medjunarodnu pomoć bez koje ne bi uspeli, ali smo rekli u Briselu da Srbija nije izazvala migrantsku krizu i da je neće ni plaćati“, naveo je Vulin.


Predsednik Srbije Aleksandar Vučić izjavio je u nedelju da je država razrešila "aferu Jovanjica" tako što je pohapsila odgovorne i poručio evropskim zvaničnicima da ne mogu "lažima da ostvaruju politički profit pa makar bili iz Evropskog parlamenta".\nVučić je novinarima povodom amandmana na izveštaj poslanika Evropskog parlamenta Vladimira Bilčika u kojem se kaže da Srbija treba da reši nekoliko afera, među kojima je i Jovanjica, rekao da afera nema i da ne može afera da se gleda kao kad se "pojave dvojica pa izmišljaju, a onda izgube na sudu".\n"Šta je afera u Jovanjici? Vi mislite da lažima može da ostvaruje politički profit, pa makar bio iz Evropske komisije", rekao je Vučić.\nSuđenje im je počelo krajem oktobra, a Sud je 18. decembra ukinuo pritvor sedmorici osumnjičenih jer su prestali razlozi zbog kojih im je bio određen.\nMeđu optuženima koji su pušteni da se brane sa slobode, osim civila su i pripadnici Ministarstva unutrašnjih poslova Srbije (MUP) i Bezbednosno-informativne agencije (BIA).


Arhiva Srbija - Aktuelni Info\nTrenutno stanje u svijetu – granicni prelazi – korona virus\nArhive kategorije: Srbija\nDržavljani Srbije mogu u Hrvatsku bez potvrde o vakcinaciji i testa na koronu\nDržavljani Srbije mogu da uđu u Republiku Hrvatsku bez ograničenja, odnosno pod istim uslovima koji su bili na snazi prije mjera uvedenih radi sprečavanja širenja korona virusa. Kako je objavljeno na sajtu Ambasade Srbije u Zagrebu, nije potrebna potvrda o vakcinaciji, niti negativan PCR test na korona virus. Izvor:nasiusvetu.com\nObjavio/laasko 27 Juna, 2021 Objavljeno uHrvatska, Srbija\nMadjarska otvara tri granice sa Srbijom\nMađarska policija najavila je danas da će od sutra ponovo biti otvorena tri granična prelaza sa Srbijom – Kubekhaza-Rabe, Reske-Horgoš i Bačsentđerđ-Rastina za redovan saobraćaj. Tri prelaza radiće od sedam sati ujutru do sedam uveče svakog dana, objavljeno je na sajtu policije, prenosi MTI. Mađarska je najavila i otvaranje jednog graničnog prelaza sa Rumunijom. Izvor:nasiusvetu.com\nObjavio/laasko 23 Juna, 2021 23 Juna, 2021 Objavljeno uSrbija\nAustrija stavila Srbiju na listu\nAustrija je Srbiju uvrstila u bezbjedne zemlje u vezi s pandemijom korona virusa, što će omogućiti lakše putovanje srpskim državljanima u tu zemlju. Od sutra, kada stupa na snagu nova uredba Ministarstva zdravlja Austrije, građani Srbije moći će da putuju u Austriju. Pored Srbije. na listu bezbjednih zemalja dodate su SAD, Severna Makedonija, Albanija, Hongkong, …\nNastavi čitanje “Austrija stavila Srbiju na listu”\nObjavio/laasko 23 Juna, 2021 Objavljeno uAustrija, Srbija\nPosjetite nas na nasoj facebook stranici\nAktuelni Info, Pokreće WordPress\tPravila privatnosti


Video marketing u 2015. - Marketing Mreža\nVideo marketing u 2015.\nSVET – Možete li se setiti kada ste poslednji put pogledali neki film na Internetu? Prema najnovijim istraživanjima, čak milijardu korisnika globalne mreže svaki dan pogleda neki online video. Potencijal ovog kanala komunikacije prepoznali su i marketingaši.\nPrema podacima koje iznosi Wyzowl na svom blogu, čak 87% kompanija koristi video sadržaj u okviru svojih online kampanja. Takođe, video sadržaj 53 puta povećava šansu da se vaša stranica nađe na prvoj strani Google pretraživača. Istraživanja su pokazala i da video sadržaj povećava razumevanje vašeg proizvoda ili usluge kod potrošača za čak 74%.\nVideo marketing je „ekslodirao“ u poslednjih nekoliko godina, a od 2015. očekuje se da će sve više novca iz budžeta ići na ovu vrstu sadržaja.\nViše informacija o ovoj temi pročitajte na Wyzowl.


Mikro, male i srednje severnomakedonske firme mogu da se same ili u grupi prijave na O2 izazov, a najbolje s partnerima iz Srbije, Bosne i Hercegovine, Crne Gore, sa Kosova* ili iz Albanije. Prihvatljivi su oni poduhvati koji smanjuju količinu ispuštenih štetnih gasova i doprinose prilagođavanju na klimatske promene.\nIsplativi i inovativni procesi, usluge, proizvodi, metodologije i aktivnosti koje se tiču uticaja na životnu sredinu nadmeću se u drugom O2 izazovu (O2 predizvik). Fond za inovacije i tehnološki razvoj saopštio je da mikro, male i srednje severnomakedonske firme mogu da dobiju sredstva u visini do 85%, najviše do 30.000 evra. One koje se prijave s partnerima iz ostalih država na Zapadnom Balkanu imaće prednost, navedeno je u pravilima.\nMotiv je suočavanje s klimatskim promenama i njihovim ubrzanjem, koje je pripisano povećanjem emisija gasova s efektom staklene bašte. Organizatori su upozorili na predviđanje da će decenija zaključno s 2023. biti najtoplija barem od 1850. godine i da čovečanstvu zato prete prirodne katastrofe. Prvobitni rok za prijavljivanje odložen je do 3. juna.\nKandidati koji uključe partnere izvan zemlje na Zapadnom Balkanu imaće prednost\nFond je u javnom pozivu naglasio da Zapadnom Balkanu tokom sledećih pola veka predstoje duge suše, bujične kiše, česte oluje i grad. Mogu da se kandiduju preduzećima iz Severne Makedonije i mešoviti projekti na domaćem terenu ili uz učešće iz Srbije, Bosne i Hercegovine, Crne Gore, Kosova* ili Albanije.\nU saopštenju je ukazano na podatke koji pokazuju da građani ove države nisu dovoljno informisani o neophodnosti prilagođavanja na klimatske promene. Ministarstvo za životnu sredinu i prostorno planiranje, Program Ujedinjenih nacija za razvoj (UNDP), Grad Skoplje, Makedonija 2025, organizacija za zaštitu životne sredine Eko svest i drugi učestvuju u sprovođenju O2 izazova 2.\nFond za inovacije i tehnološki razvoj dodao je da namerava da lansira finansijski instrument za buduće konkurse i izazove za inovativna i rešenja od opšteg interesa. On je svoju misiju usredsredio i na prenošenje znanja, istraživanja, stvaranje radnih mesta, unapređivanje konkurentnosti i pristup finansijskoj podršci.\nFond za inovacije i tehnološki razvoj namerava da pripremi finansijski instrument za buduće konkurse i izazove za inovativna i rešenja od opšteg interesa\nZa finansiranje je ukupno na raspolaganju pet miliona denara odnosno 81.200 evra. Mogu biti prijavljeni potencijalno utrživi projekti koji traju do godinu dana. Kandidat ili vodeće preduzeće u konzorcijumu mora da bude u većinskom makedonskom vlasništvu i da nema preko 250 zaposlenih.\nTagovi: emisije gasova sa efektom staklene bašte, globalno zagrevanje, klimatske promene\nPočetna » Vesti » Životna sredina » Severnomakedonske firme traže partnere u regionu za O2 izazov


VESIĆ: Posipana so zbog poledice, otklonjeni problemi u saobraćaju | Happy BSC portal\n(UŽIVO) Vučić: Srbija spremna za nastavak dijaloga sa Prištinom!\nU Beogradu je tokom prethodne noći na ulice prvog prioriteta, kojima ide javni prevoz, posipana so zbog poledice koja se stvara usled niskih temperatura, a problemi kojih je bilo u saobraćaju su otklonjeni i trenutno nijedna linija javnog gradskog prevoza nije skraćena, izjavio je zamenik gradonačelnika Goran Vesić.\n-Tokom prethodne noći i današnjeg dana JKP ''Beograd put'' se nalazi u trećem stepenu pripravnosti, što znači da na ulicama grada imamo 61 kamion i oko 160 radnika- rekao je Vesić za Tanjug.\nIako su padavine prestale, naveo je da je tokom noći po ulicama prvog prioriteta posipana so, jer se zbog veoma niske temperature stvarala poledica.\n-Morali smo da posipamo so kako bi se onemogućilo da dođe do većih poledica, a samim tim i mogućih saobraćajnih udesa- rekao je Vesić.\nNaveo je da je bilo problema u Pionirskoj ulici na Košutnjaku gde su morale da budu skraćene linije javnog gradskog prevoza, kao i u Ritopeku, ali da su tokom dana ti problemi otklonjeni tako da trenutno nijedna linija nije skraćena.\nPodsetio je da Grad Beograd održava ukupno 2.287 kilometara ulica prvog i drugog prioriteta i 300 kilometara puteva koji pripadaju Republici.\n-Pored ulica prvog prioriteta, radimo i ulice drugog prioriteta koje se čiste kada se završi prvi prioritet, koji podrazumeva 1.804 kilometara ulica kojima ide javni prevoz- rekao je Vesić i dodao da je očišćeno oko 50 odsto ulica drugog prioriteta, te da će i one biti završene tokom sutrašnjeg dana.\nVesić je rekao da je tokom noći, osim industrijske soli, na ulice posipan i kalcijum hlorid koji je, kaže, dosta skuplji i koristi se kada je temperatura između minus pet i minus deset stepeni.\n-Posipamo kacijum hlorid i tako će biti dok temperature budu niske. Na taj način omogućavamo da se ne stvara led, odnosno štitimo vozače i druge učesnike u saobraćaju- rekao je Vesić i apelovao na vozače da budu oprezni i prilagode brzinu vožnje uslovima na putu.\nPodsetio je da je svim beogradskim opštinama podeljeno ukupno 320 tona industrijske soli spakovane u džakove od po pet kilograma, što je 64.000 džakova.\nTa so je besplatna, naveo je i dodao da je upravnici stambenih zgrada mogu preuzeti u opštinama u kojima žive.\nDodao je da su stajališta i staze u parkovima već očišćeni, te naveo da u cišćenju snega učestvuju i radnici preduzeća "Zelenilo Beograd", "Beogradski vodovod i kanalizacija", "Gradska čistoća", "Parking servis", ali i pripadnici Komunalne milicije koji su pomogli da se očiste ulazi ispred nekoliko zdravstvenih ustanova.


Sportske.net - Radnički protiv Mege čuva vrh\nRadnički protiv Mege čuva vrh\nKošarkaši Radničkog nalaze se na deobi prve pozicije sa beogradskim Partizanom. Sutra u halu "Jezero" stiže Mega Vizura a pobedom nad mladim sastavom iz Beograda Radnički bi sačuvao prvu poziciju i napravio odličan uvod pred derbi sa crno-belima.\nVodeću poziciju Agroživ Superlige dele Partizan i Radnički iz Kragujevca. Sa istim brojem pobeda i poraza ove dve ekipe ulaze u završnicu šampionata a pred Kragujevčanima je veoma važan meč sa Mega Vizurom.\nUtakmica se igra u Kragujevcu i svi košarkaši Radničkog svesni su da poraz nije opcija jer je neophodno da se u dobrom raspoloženju krene za Beograd pošto se u petak igra derbi koji će, najverovatinije, odlučiti ko će biti novi šampion Srbije.\nBoban Marjanović zimus je stigao u redove Radničkog i lepo se snalazi u timu Miroslava Nikolića a predstojeći meč vidi kao priliku da se pred domaćom publikom ostvari nova pobeda.\n"Neće uopšte biti laka utakmica sa Mega Vizurom. Iako su mlada ekipa i nedostaje im iskustvo zbog čega su poraženi par puta, oni igraju dobro. Mi moramo da dobijemo ovaj meč kako bismo ostali u igri za sam vrh Superlige. Pozivam sve navijače da nas isprate do kraja prvenstva, naročito na domaćem terenu gde nas očekuju još tri teške utakmice" rekao je Bobi Marjanović.\nRadnički sa Mega Vizurom ima pozitivan skor a prethodne sezone ovaj protivnik je savladan rezultatom 82:72. Nakon ovog duela sledi gostovanje Partizanu a potom meč sa Vojvodinom u Kragujevcu.\nPored Radničkog i Mege u desetom kolu košarkaškog šampionata Srbije sastaće se još:\nHemofarm - Vojvodina\nRadnički FMP - Partizan\nMeč u "Jezeru" igra se u utorak od 19 časova, a ukoliko Radnički i Partizan ostvare očekivane trijumfe u desetom kolu, u petak će se u "Pioniru" sastati u derbiju koji će odlučiti prvaka države.


Ponesite pelene u bioskop\nPosted sreda 06 02 2019 11:12:11\nJoe i Anthony Russo su potvrdili da je njihov spektakl Avengers:Endgame "trenutno na trećem satu" a montaža pritom još uvek traje.\nU intervjuu za Collider, reditelji su rekli da je studiju sasvim ok da se sprovede u delo najbolja moguća priča. "Za sada mislimo da sve ide kako treba, i imamo odlične reakcije naše test-publike, ali daleko od toga da je film završen, ima tu još dosta da se montira. Da ponovimo, ovo je kulminacija 22 filma, tu je puno pripovedačkog posla, a emocija je ključni deo svega toga. Kada morate da ispričate veoma komplikovanu priču u kojoj želite veliki broj emotivnih momenata za likove, za to vam treba ozbiljna "nekretnina". Ovo bi za sada bila nekretnina od tri sata."\nUpitan da li bi film mogao da ima pauzu između "činova", Anthony Russo je izjavio: "Prikazali smo film četiri puta za test-publiku. Tokom prva tri prikazivanja nismo imali jednu osobu koja je ustala da bi otišla u toalet."\nU novembru prošle godine, na pola montažnog procesa, braća Russo su otkrila da će film najverovatnije trajati oko tri sata. Međutim sada je u opticaju čak i duže trajanje.\nNo, ukoliko se film zadrži na tri sata svakako će biti najduži u čitavom MCU. Prosečno gledano, MCU filmovi traju malo više od dva sata.\nThe Incredible Hulk i Thor 2: The Dark World se vode kao najkraći MCU filmovi sa 1 satom i 52 minuta trajanja, dok rekord drži Infinity War sa 2 sata i 29 minuta. Endgame će ga samim tim "prešišati" za više od pola sata trajanja.\nJoš jedna aktuelna vest za Endgame koju možete pročitati je o misterioznom liku koji je "izbrisan" iz Super Bowl spota radi izbegavanja spojlera.\nOtkriveno trajanje za Avengers 4


Svako od nas ima trenutke kada gubi kontrolu i pokušava da ostane miran pred frustracijom, nevoljama ili patnjom, koje se jednim imenom nazivaju strpljenje. Veoma je važno nauèiti na koji naèin treba da se nosimo sa stresom, frustracijama, obavezama.\n"Svi imamo neka oèekivanja o vremenu koje treba da potrošimo za èekanje u redu, da negde stignemo, ili kako bi neko drugi trebalo da se ponaša, kako bi mi trebalo da se oseæamo. Kada su ta oèekivanja prekršena, èesto naše emocije postaju èudne",– istakla je Sara Šniker, vanredni profesor psihologije i neuronauke na Univerzitetu Bejlor.\nSvoja istraživanja profesorka Šniker objavila je u studiji i istakla da smatra da nestrpljenje nije uvek loše, ali ljudi koji su hronièno nestrpljivi mogu da dožive više stresa, što poveæava rizik od zdravstvenih problema, naroèito kardiovaskularne probleme.\n" Moguæe je vežbati strpljenje kako bi sebi olakšali trenutke u kojima je ono neophodno. Važno je šta se dešava u vašoj mozgu i telu kada ste nestrpljivi? Vaše emocije se aktiviraju, broj otkucaja srca se poveæava.Èesto se pojavljuje i anksioznost ako se nešto ne dogodi na vreme. To može da bude nestrpljenje koje je voðeno besom kada se fiziološki sistem èoveka uzbuðuje i poèinje da ulazi u stresnu reakciju, tip uzbuðenja naziva se – bori se ili beži ", istièe psiholog i dodaje:\n"Ponekad nam nestrpljenje pomaže da usmerimo pažnju i priprema nas za akciju. Ali kada je u pitanju situacija koju ne možete da kontrolišete ili nemate mnogo toga što možete da uradite, promenite sopstvenih emocija je opcija koju imate, smanjite ih i vratite se u stanje smirenosti."\nPrema mišljenu profesorke, nova procena situacije u kojoj razmišljate iz nove perspektive pitajuæi se koje pozitivne stvari mogu proizaæi iz negativne situacije, može da vam pomogne da izgradite strpljenje, da postanete svesni emocija i identifikujete šta oseæate i zašto.\n"Uradili smo studije koje se bave vrlinom strpljenja kod psihijatrijskih pacijenata hospitalizovanih zbog rizika od samoubistva ili drugih psihijatrijskih poremeæaja. Otkrili smo èak i meðu tom populacijom da su oni koji su bili strpljivi bili u stanju da se efikasnije nose sa krizama.Èak i u akutnim sluèajevima patnje, strpljenje može pomoæi u oporavku osobe", rekla je Sara Šniker.\nVežbanje strpljenja može biti teško u situaciji koja je stresna, kao što je èekanje rezultata koje ste radili. Ali za stvaranje navika za vežbanje strpljenja, istraživanja ukazuju da se toj veštini treba uèiti u dnevnim obavezama, kada ne žurite. To æe vam doneti olakšanje kada je u pitanju strpljenje u situacijama koje su stresne i važne za vas.\n"Takoðe možete izgraditi svoje strpljenje tako što æete poveæati sposobnost da prepoznate i imenujete svoje emocije. Ako promenite naèin na koji razmišljate, to æe promeniti i vaše oseæanje, ali prvo morate da znate šta oseæate", zakljuèila je Sara Šniker, vanredni profesor psihologije i neuronauke na Univerzitetu Bejlor.


Poziv preduzećima da obučavaju mlade nezaposlene ljude\nObjavljeno 23.10.2013. u 17h\nAmerička agencija za međunarodni razvoj USAID, predstavila je danas u hotelu Vojvodina, Program obuke mladih u privatnim preduzećima i pozvala kompanije sa teritorije Zrenjanina, Kikinde i Novog Bečeja da se priključe projektu održivog lokalnog razvoja.\nProgram će pomoći preduzećima da angažuju i obuče nove zaposlene, dok će USAID snositi troškove njihove dvomesečne obuke i angažmana. Nezaposleni mladi dobijaju stručno usavršavanje na radnom mestu, uz mogućnost stalnog zaposlenja u kompaniji.\nPoslodavci koji se uključe u projekat, imaju mogućnost odabira kandidata u skladu sa potrebama svoje firme na osnovu dvomesečnog, zajedničkog rada i procene kvaliteta budućih zaposlenih. Ujedno, kompanije neće imati dodatne administrativne poslove i troškove.\nObuka je namenjena mladima do 30 godina starosti sa najmanje trećim stepenom stručne spreme. Za vreme njenog trajanja, USAID obezbeđuje kandidatima naknadu u iznosu od 60% minimalne bruto zarade, po osnovu Ugovora o stručnom usavršavanju.\nJedan od ciljeva programa je i podrška razvoju radne snage u međuopštinskom partnerstvu a njegovoj današnjoj prezentaciji prisustvovali su i Hauard Okman, direktor USAID Projekta odrzivog lokalnog razvoja i gradonačelnik Zrenjanina, Ivan Bošnjak.\n– Nadamo se da ćemo kroz ovaj Program ojačati saradnju između opština Zrenjanin, Kikinda i Novi Bečej i da će se nezaposleni mladi ljudi aktivno uključiti u ove obuke, izjavio je Bošnjak.\nOkman je napomenuo da USAID subvencioniše program radne obuke iz dva, važna cilja.\n– Privatni sektor je ključan za razvoj ekonomije jednog društva i neophodna je veća uključenost mladih u njegovom razvoju. Prema istraživanjima, više od 60% roditelja u Srbiji svoju decu savetuje da se ne bave privatnim poslom već da se zaposle u državnoj upravi. Ali ako bismo svi radili u javnom sektoru, ne bismo imali ekonomiju. Takođe, činjenica je da postoji neusklađenost između potreba poslodavaca i veština i znanja koje mladi poseduju. Kada pogledamo obe strane, uočavamo da su mladi obazrivi prema privatnom sektoru dok preduzetnici nisu u mogućnosti da nađu radnu snagu i razvijaju se. Shodno tome, naš Program predstavlja alat kojim se može doprineti rešenju ovog problema.\nPravo učešća u projektu imaju preduzeća sa pet i više zaposlenih. Selekcija prijavljanih firmi obaviće se do kraja novembra, a kompanije će se o ishodu obavestiti do 10. decembra. Na osnovu broja traženih kandidata svih učesnika, biće raspisan Javni poziv za agenciju za regrutovanje kandidata. Finalni odabir polaznika programa kompanije će vršiti tokom januara 2014. kako bi obuka na radnom mestu započela u februaru.\nViše informacija o Programu i prijavni formular za učešće, preduzeća mogu pronaći na sajtu www.lokalnirazvoj.rs\nTagovi:kompanije, medjuopstinska saradnja, mladi, nezaposleni, obuka, privatnici, program, usaid, zrenjanin


NOVI SAD – Pre dve godine na insistiranje LSV odlučeno je da Novi Sad dobije kliničko-bolnički centar, što bi rasteretilo Klinički centar Vojvodine i umanjilo čekanja. Dve godine je prošlo, ali se nije daleko odmaklo, zbog čega je negodovala poslanička grupa LSV. Iako je poslanička grupa Lige socijaldemokrata Vojvodine u pokrajinskom parlamentu podržala usvajanje Odluke o donošenju programa implementacije Regionalnog prostornog plana AP Vojvodine (RPP APV) za period 2013 –2017. godine, zamenica predsednika poslaničke grupe LSV Maja Sedlarević iznela je tokom rasprave mnogo primedaba na taj dokument. Kao jedan od najvećih problema istakla je to što pripremne radnje za izgradnju kliničko-bolničkog centra Novi Sad, koji se u RPP APV i našao zahvaljujući inicijativi Lige, predugo traju, čak do 2016. godine.\nOna je upozorila da je predviđeno da se do isteka tog roka definišu indikatori za analizu aktuelne situacije analizom zdravstvenog stanja stanovništva u AP Vojvodini, uspostavi zdravstveni informacioni sistem, mapira mreža zdravstvenih ustanova i bolničko zdravstvene zaštite, sakupe i analiziraju podaci o kadrovima i podaci o opremi.\n– Ukoliko nam ovoliko vremena treba samo za pripremne radnje, da izvršimo samo procenu resursa i kapaciteta, ne mogu a da ne zapitam koliko će nam onda trebati za izradu projekta, odabir lokacije, prikupljanje dozvola za izgradnju i samu realizaciju ovako bitnog projekta – upozorila je Sedlarevićeva. Istakla je i da bi trebalo razmisliti o tome da se navedene radnje ubrzaju i da u dogledno vreme započne planiranje i izgradnja preko potrebnog kliničko-bolničkog centra Novi Sad.\nKo to neće geološki zavod Vojvodine?\nSedlarevićeva je zamerila i to što je geološki zavod AP Vojvodine izostao iz programa implementacije, iako je deo Regionalnog prostornog plana AP Vojvodine.\n– Ovo je za nas sporno, pošto bismo nakon njegovog formiranja konačno u ovoj oblasti mogli da detaljno i kvalitetno pratimo situaciju na teritoriji cele Vojvodine i da imamo svoje geološke karte. Nažalost, plašim se da bi to što se geološki zavod Vojvodine našao u RPP APV, ali nema ga u programu implementacije, možda moglo značiti da neko iz pokrajinske administracije nedovoljno želi da koristimo mogućnosti koje nam postojeći zakoni Republike Srbije i nadležnosti AP Vojvodine omogućavaju – rekla je ona. Podsetila je da se slično dogodilo i sa inicijativom LSV za reosnivanje pokrajinskog zavoda za statistiku, koji se nije ni našao u Regionalnom prostornom planu, a od čijeg osnivanja Liga takođe neće odustati.\nLiga popravila dokument\nMaja Sedlarević je tokom rasprave ocenila da je Regionalni prostorni plan AP Vojvodine osnova daljeg razvoja pokrajine jer se na osnovu njega donose svi ostali strateški dokumenti iz različitih oblasti, a da je plan njegove implementacije još značajniji. Podsetila je da je Liga pre dve godine aktivno učestvovala u javnoj raspravi povodom donošenja Regionalnog prostornog plana APV, a da su stranački stručni saveti iz oblasti urbanizma, graditeljstva, privrede, energetike, kulture, zdravstva, saobraćaja i telekomunikacija pripremili ukupno 81 primedbu na Nacrt regionalnog prostornog plana Vojvodine. Od toga su u potpunosti usvojene 43 primedbe, a delimično još njih četiri, a kao posebno važne Sedlarevićeva je istakla one o neophodnosti formiranja nekoliko stručnih zavoda u Vojvodini, koje su se našle u konačnom tekstu regionalnog plana.\nMarton: Smanjiti razlike i\nravnomerno razvijati Vojvodinu\nPoslanik LSV u Skupštini AP Vojvodine Aleksandar Marton tokom rasprave o programu implementacije regionalnog prostornog plana ukazao je na to da su godine krize i sveopšte ekonomsko tavorenje kao izazov postavili potrebu borbe za održivi razvoj svih krajeva Vojvodine. Marton je upozorio da ekonomski pokazatelji svedoče o neravnomernom razvoju Vojvodine, gde je evidentno zaostajanje sela za opštinama, naročito za većim centrima, a posebno za Novim Sadom. „Kao poslanik koji predstavlja više od 30.000 birača izborne jedinice Zrenjanin II, želim jasno da podvučem potrebu bržeg ali i ravnomernog razvoja svih krajeva AP Vojvodine. Cilj Regionalnog prostornog plana, kao osnove budućeg razvoja naše pokrajine, jeste da kvalitet života u Lukinom Selu, Belom Blatu, Mihajlovu ili Jankovom Mostu bude isti kao i kvalitet života u Maloj Americi u centru Zrenjanina, ali isto tako i da Mala Amerika ne zaostaje za Dunavskim kejom u Novom Sadu“, ukazao je Marton.


Utorak, 11.05.2021 15:19\n09.05.2021 17:21 Ašković\nProleter je u pravom trdnutku ostvario pobedu, posle osam sušnih kola, i pobede nad Spartakom ŽK. Od tima koji je po završetku polusezone maštao o Evropi, sami sebi su zakoplikovali situaciju i dospeli u opasnu zonu. Odlazak nekoliko iskusnih prvotimaca, i forsiranje mladosti nije dalo adekvatne rezultate, ceh je platio ostavkom trener Branko Žigić. Njega je na klupi zamenio pomoćnik Sekula...\n08.05.2021 08:34 fkvojvodina.rs\nFudbaleri Vojvodine u nedelju gostuju ekipi Mačve u Šapcu u 36. kolu Super lige Srbije, a na konferenciji za novinare pred ovaj meč, predstavnicima medija su se obratili fudbaleri Vojvodine Nemanja Toroman i Vladimir Miletić. Toroman i Miletić su dobili priliku u prošlom meču protiv Radničkog i zadovoljni su zbog ukazanog poverenja, te se nadaju da će odigrati određenu minutažu do...\n15:07 Begej će presušiti u Crnji\n14:50 Nisu cenili Bilića pa završili u drugoj ligi\n13:36 Na stadionu Čukaričkog postavljene platforme za "ofsajd kamere"\n08:21 Stoni tenis - Druženje za zelenim stolom


OSM Televizija - Pale: Sjećanje na stradale saborce\n"Srpsku treba brižno njegovati i čuvati, ali, nažalost, većina onih koji bi trebalo da vode primarno računa o njoj, onih koje narod bira svake četiri godine, to sa aspekta društvene odgovornosti ne radi dovoljno", rekao je novinarima Parađina.\n"Ono što je plaćeno skupo, zbog čega je pala krv, sa tim nema kockanja i pogodbe. Mi borci to nećemo dozvoliti i iz tog razloga nam je potrebna društvena evolucija, da se ne bi desila revolucija", naveo je Parađina.\n"Čuvajući tekovine odbrambeno-otadžbinskog rata, šaljemo poruku da nema preče i važnije stvari nego da potomci čuvaju tekovine i vrijednosti svojih predaka", istakao je Parađina.\n"Žrtvu onih koji su najzaslužniji za stvaranje Republike Srpske nikada ne smijemo zaboraviti. Značajno je da se svake godine, kako za Mitrovdan, tako i za ostale datume, okupljamo i našu djecu učimo tome da je Srpska stvorena tako što su ovi ljudi za njih dali život. Ovo je najznačajniji datum, poslije 9. januara, u stvaranju Republike Srpske", istakao je Vučićević.\nJoš iz iste kategorije: « Cvijanovićeva u Istočnom Sarajevu Na Sokocu obilježen Mitrovdan »


Art magazin - Nadežda Petrović (1873 - 1915) – Slike\nMnoge misli, javni nastupi i izjave Nadežde Petrović koja je, sasvim sigurno, sledila ideje kralja Petra Prvog Karađorđevića, zalažući se za jugoslovenstvo i oslobađanje svih okupiranih južnoslovenskih naroda, ostale su upamćene. Zanimljivo je da je još tada, na početku 20. veka, kao rodoljub ali i veliki umetnik, pokušavala da lokalno i nacionalno spoji sa načelima moderne koja se zasnivala na internacionalnom i univerzalnom.\nU Zbirci strane umetnosti Muzeja grada Novog Sada otvorena je izložba 36 odabranih dela velike srpske slikarke s početka prošlog veka, Nadežde Petrović. Nimalo slučajno, povod i delo velike umetnice čije slike ovih dana dolaze da vide brojni posetioci, neraskidivo su vezani: izložba je organizovana povodom proslave dana oslobođenja Novog Sada i ulaska Vojske Kraljevine Srbije 9. novembra 1918. godine, a znamenita srpska umetnica nije samo slikala i pratila zbivanja na evropskoj likovnoj sceni, već se trudila da svestranim radom doprinese napretku srpskog naroda.\nBavila se poslovima od važnosti za ondašnju državu, ali nije bila političar već umetnik koji je sve posmatrao kroz prizmu umetnosti i u svemu je videla umetnost, napisala je u Katalogu autorka izložbe Ljubica Miljković. Nadežda Petrović se izuzetnim radovima i u svoje vreme izdvajala na polju slikarstva ali je, ujedno, bila i znamenje politički teškog, mada poletnog vremena, slikarka velikih ideala u svakom pogledu.\nRodila se u Čačku, 11. oktobra 1873. godine, a prve slikarske poduke dobila je od svog ujaka, profesora Velike škole u Beogradu Svetozara Zorića. Slikarstvo je kasnije učila kod uglednog slikara i ikonopisca Đorđa Krstića, nastavila obrazovanje u Slikarskoj i crtačkoj školi Kirila Kutlika, gde je provela dve godine, 1896. i 1897, a potom odlazi kod čuvenog Antona Ažbea u Minhen (1898-1901), kasnije i kod Juliusa Ekstera i Angela Janka. Nadežda Petrović je bila i član Društva srpskih umetnika Lada, Srpskog umetničkog udruženja i jedan od sekretara Odbora za pitanja umetničkih poslova Srbije i jugoslovenstva. Organizovala je rad Jugoslovenske umetničke kolonije i priredila izložbu njenih članova u beogradskom Narodnom muzeju.\nKao jedan od osnivača i prvi sekretar Kola srpskih sestara (1903), odlazi i odnosi pomoć u Makedoniju i Staru Srbiju, tada pod turskom okupacijom, predvodi proteste protiv aneksije Bosne i Hercegovine, 1908, učestvuje u balkanskim ratovima. Među prvima je primila novoustanovljenu nagradu za revnosnu službu, Orden za hrabrost i Crveni krst. Kao dobrovoljna bolničarka u Prvom svetskom ratu razbolela se od tifusa i umrla u Vojnoj bolnici u Valjevu, u aprilu 1915. godine.\nIza Nadežde Petrović je ostalo skoro tri stotine ulja, tempera, nekoliko akvarela i stotinak skica, studija i krokija. Njena dela, piše Ljubica Miljković, pripadaju tokovima secesije, simbolizma, impresionizma, ekspresionizma i fovizma. Bavila se i likovnom kritikom.\nMnoge misli, javni nastupi i izjave Nadežde Petrović koja je, sasvim sigurno, sledila ideje kralja Petra Prvog Karađorđevića, zalažući se za jugoslovenstvo i oslobađanje svih okupiranih južnoslovenskih naroda, ostale su upamćene. Među njima je i ova rečenica, od nas udaljena čak jedan vek, a toliko bliska i aktuelna:\n„Od publike, koja se posvednevno politički zamara i bori, guši senzacionalnim novostima, davi materijalističkim teretom, meničnom literaturom i kafanskim dimom, ne može se tražiti da se oduševljava umetnošću slikarsko-vajarskom ili muzičkim koncertom; na mestima gde se ne može ni piti ni produžavati besprekidne i besmislene polemike sa političkim protivnikom... Ako se na umetnost bude malo više gledalo u svima slojevima kao na apsolutnu potrebu za podizanje nacionalnog duha, obrazovanje naroda i osposobljavanje njegovo za kulturniji ugodniji život, onda će naše reči naći odobravanje...”\nZanimljivo je da je još tada, na početku 20. veka, kao rodoljub ali i veliki umetnik, pokušavala da lokalno i nacionalno spoji sa načelima moderne koja se zasnivala na internacionalnom i univerzalnom.\nDela velike slikarke, koja je slikala srpske manastire sa podjednakim žarom i ljubavlju baš kao i Pariz, obale Sene, Bulonjsku šumu, plaže Bretanje, Veneciju, Prizren, srpska ratišta, danas se nalaze u tri beogradska muzeja - Narodnom, Muzeju grada i Muzeju savremene umetnosti, u novosadskoj Spomen-zbirci „Pavle Beljanski” i u Umetničkoj galeriji „Nadežda Petrović” u Čačku.\n(Izvor: "Politika" Online, Beograd)\nNadežda Petrović - S obe strane objektiva\nNaučni skup posvećen Nadeždi Petrović (1873-1915)\nIzložba "Nadežda Petrović: s obe strane objektiva" u Zagrebu